Norbere trastelekua - Bizkaiko Hitza\nJende ilara luze bat ikusi dut urrunera, eta espaloi zabala alborik albo zeharkatzen zutenen interesak niri ere sortu dit jakin-mina. Parera iritsitakoan ikusi dut loteriaren saltokiaren atetik noiz sartuko zain zeudela guztiak.\n2020, uztailak 17 Bizkaia, Iritzia 296\nJende ilara luze bat ikusi dut urrunera, eta espaloi zabala alborik albo zeharkatzen zutenen interesak niri ere sortu dit jakin-mina. Parera iritsitakoan ikusi dut loteriaren saltokiaren atetik noiz sartuko zain zeudela guztiak. Ez dakit loteriazalea zoriaren adrenalinara edota diruaren ametsera ote dagoen engantxatuago. Baina bata zein bestea izan, espaloia betetzeko gai izan da uztaileko aste barruko egun buruzuri batean.\nGustuko dut nik ere zoria. Gustuko dut zoriaren esku uztea eta gertatutakoa berari leporatzea. Gerta zitekeenaren gaineko ardurei muzin egin eta gerta dadin amestea. Gero, batzuetan, zoriaren desioa lotsarekin, ausardia ezarekin eta ezinarekin gurutzatzen da, eta hor hasten da linboa hazten. Noizean behin geure buruari ihes egiteko joera dugunontzat badago leku bat pilatutako gauzaz betea. Bakoitzak berea izango du, baina nik nirea trasteleku ospel bat bezalakoa imajinatzen dut. Eta inon kokatuta ez dagoen trasteleku horretan pilatzen dira eskuak izerdiarazten dizkidatelako sasoiz erantzuten ez ditudan mezuak, ematera ausartu gabeko opariak, parranda gauetako memoria hutsuneei buruz egin gabeko galderak…\nTrastelekuek eskaintzen dute gordetzeko aukera, eta, beraz, eskaintzen diete esperantza zirrikitu bat bertan pilatutakoei. Ez dituzu behin betiko apurtzen, ez dira desagertzen, ez. Badaezpada, gorde egiten dituzu, pilatu, edo erortzen utzi, edo gelditzera gonbidatu. Eta badaukate aukeraren bat trastelekutik bizitzara bueltatzeko, beraien funtzioa betetzeko. Fantasia hori da, gerta daitekeela pentsatzea. Eta ihes egitea da, gertatzea edo ez gertatzea inon ez dagoen trasteleku baten esku uztea.\nNoizean behin egin izan dut garbiketaren bat, eta nire gaur egungo ni-ari galdetu izan diot iraganeko ni-ak burua non ote zeukan. Baina badira gauza batzuk hor gelditzen direnak urtez urte, inertziaz inertzia eta beldurrez beldur. Norbere buruari egindako tranpa bakoitzak utzitako testigu isil bakoitza metatzen dugu trastelekuan, eta aurrera. Hori ere bagarelako batzuk. Galtzeko beldurrez irabazteari uko egin diogunon kluba osa dezakegu. Edo egia esatearen lotsak erdi egien labirintoan abandonatu gintuenekoen kluba.\nEta gainontzekoan, linbotik urrun, bizitza espaloietan ilarak egitea bezalako gauzez osatzen da. Mila miloi euro tokatuz gero izango zenukeen bizimodua amesten duzun bitartean, benetako plazera erosi berri duzun hazidun ogi egin berriak ematen dizula ohartu gabe joaten da denbora. Banintz eta balego, baletor eta banu. Etorkizunari aurrez aurre begira eta orainaldiari alboz. Loteria tokatzea oinaztu batek gure gorputzeko ertz bakoitza zeharkatzea baino zailagoa ei da, baina loteria saltokiaren aurrean ilara egiteak burua okupatzen laguntzen du. Eta loteriako zenbakiak balioztatzeko ilara egiten duzun bitartean, ez dago zertan eskuak izerdiaraziko dizkizun mezurik erantzun edo aspaldi hitzemandako bisita hori egin. Zer jakingo zenuen ba zuk ilara egongo zenik. Ez da ez egiteko aitzakia bila ibiltzea, ilara dago, eta puntu.


EHUk Europako lehen pentsu lehor artifiziala garatu du arrain-haztegietako olagarroak elikatzeko | Consumer\nEHUk Europako lehen pentsu lehor artifiziala garatu du arrain-haztegietako olagarroak elikatzeko\nEuropako kontinentean lehen aldiz lortu da gatibutasunean hazitako olagarroek pentsu lehor estrusionatu batekin jan eta irenstea.\nValentziako Unibertsitate Politeknikoko (EHU) Ingeniaritza Agronomikoko eta Ingurune Naturaleko Goi Eskola Teknikoko (ETSIAMN) ikertzaileek pentsu lehor artifizial bat garatu dute, “Europan bakarra”, arrain-haztegietan hazitako olagarroak modu ekonomikoan elikatzeko. Horri esker, animalia horren kantitatea handitu egingo litzateke merkatuan, unibertsitate-zentroak jakinarazi duenez.\nETSIAMNeko ingeniari-taldeak, Ana Tomás irakasleak eta Miguel Jover irakasleak koordinatuta, Animalien Zientzia eta Teknologia Institutuko pentsu lehorra arrainek hartzen duten elikagaiaren antzekoa da, baina osagai eta testura desberdinekin. Hainbat urtez aztertu ondoren, “Europan olagarroek pentsu lehorrez elikatutako gatibutasunean jan eta haztea lortu dute lehen aldiz ikertzaileek”, esan zuen EHUk.\nOrain arte, olagarroek elikagaia gainditzea eta pisuari eustea besterik ez zen lortu, baina inoiz ez zuten gizendu estrusionatutako pentsu lehorra janez gero. Oraingoz, olagarroek janari naturala jaten dutenean baino erritmo motelagoan gizentzen duten arren, “mugarri handia lortu da animalia horien elikaduran”, azpimarratu zuen EHUk. Pentsu lehor berri horretan, oraindik ere ikertzaileek beren propietateak hobetzeko lan egiten dute, “onura handiak ekar diezazkiekete akuikulturako enpresei, pentsuak fabrikatzeko enpresei eta, oro har, gizarteari; izan ere, etorkizunean pentsua hobetzen eta merkaturatzen denean, olagarro gehiago aurkituko da merkatuan”.\nAzterketa hori egiteko, ikertzaile-taldeak pentsu bat diseinatu zuen osagai-nahasketa desberdinekin -arrain-irina, krill irina, gelatina eta bestelakoak-, olagarroek errazago onar zezaten. 2009an garatu zen lehen fasean, arrainentzako pentsu lehorrarekin elikatu ziren olagarroak. Hasierako fase horretan, olagarroek janaria manipulatu zuten, pixka bat jan zuten, baina ez zitzaien gustatu eta ez ziren gizendu. Horregatik diseinatu zen pentsu berria. Gaur egun, olagarroak itsasoan egokitzeko saiakuntzak egiten dira, ingurune horretan etorkizuneko nutrizio-probak egin ahal izateko.\nakuikultura nutrición-eu olagarroak pienso-eu piscifactorías-eu


topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Mekatronika Industriala (Heziketa Zikloa). Goi maila" author_facet:"Elhuyar Hizkuntza Zerbitzuak" format:"eBook"\nProposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Mekatronika Industriala (Heziketa Zikloa). Goi maila Egilea: Elhuyar Hizkuntza Zerbitzuak Formatua: Liburu elektronikoa\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Toberaren lanari aitortza - Goierriko Hitza : Goierriko Hitza\nToberaren lanari aitortza\nEusko Jaurlaritzak Toberaren Musika Hamabostaldia saritu du landa eremua dinamizatzeko eta biziberritzeko duen balioagatik. Musika eskolak 4.000 euroko diru laguntza jasoko du\nEusko Jaurlaritzak EAEko landa eremuak dinamizatzeko eta biziberritzeko gizarte ekitaldi baliagarri modura aukeratu du Mutiloa, Segura, Zegama eta Zeraingo Tobera musika eskolaren Musikaren Hamabostaldia.\nTobera musika eta dantza eskolak aurtengo martxoan eta apirilean zehar egindako Musikaren Hamabostaldian hamabost ekintza baino gehiago egon ziren. Toberako arduradunen esanetan, arrakastatsuak izan ziren. Ikusle asko egon ziren eta ikasleek maila bikaina erakutsi zuten. Gainera, ekintza berritzaileak egon ziren.\nEgitasmoaren izenburua Herria biziz, herria bizi zen. «Toberak herri txikietan egiten du lan, eta ongi daki herriok bizigarri egitea dela beraien etorkizuna bermatzeko biderik aproposena. Hain zuzen ere, herria guk geuk bizita egiten dugu; ez dago besteen zain geratzerik. Tobera musika eskolak musikaren bitartez lantzen ditu ongizatea eta kohesioa Seguran, Zerainen, Zegaman eta Mutiloan».\nEusko Jaurlaritzaren Ekonomiaren Garapen eta Azpiegitura sailak Toberaren Musikaren Hamabostaldia ekintza aglutinatzailea izan dela kontsideratzen du. Suspertze kulturala, musikala eta soziala eragin dituela kontsideratu du, inpaktu ekonomikoa ahaztu gabe. Deialdian 2019an egindako EAEko proiektuek parte hartu dute.\nHautaketa egiteko orduan, egitasmoek kohesioa, identitatea, bizi kalitatea, ekintzailetza, partaidetza… bultzatu dituzten begiratu dute. Toberak deialdira aurkeztutako programazioak horiek guztiak bete dituela iruditu zaie Eusko Jaurlaritzako teknikariei. Eragin eremua, publikoa, egindako hedapen ekintzak eta komunikazio lana ere kontuan hartu dituzte. Toberak ia 100 orriko eskabide txostena aurkeztu zuen. Ia 4.000 euroko diru laguntza jasoko du.\nTobera musika eskolakoak oso gustura ageri dira, noski. «Ongi egindako lanak saria du. Eskerrik asko Musikaren Hamabostaldian modu batera edo bestera parte hartu zenuten guztiei. Bejondeizuela! Zorionak, Tobera!».


Albisteak - Bentades Ikastetxea : Bentades Ikastetxea\n2022-2023 ikasturterako matrikulatzeko epea urtarrilaren 17tik 28ra bitartekoa izango da (urtarrilak 18an ikastetxea itxita egongo da, San Antontxu delako). Urtarrilak 15an, larunbata, ikastetxeko ateak irekiko ditugu.\nBENTADES IKASTETXEKO EGUZKI-PANELAK EITBn\n2021eko GABONETAKO LOTERIA\n2021eko Gabonetako Zozketan, 44.879 eta 99.704 dira Bentadesek jokatzen dituen zenbakiak. Papeleta bakoitza 10 euroan salduko da eta zenbaki bakoitzean 5 euro jokatuko dira.\nBentades Ikastetxean hainbat urte daramatzagu azpiegiturak berriztatzen.\n2021/2022 Ikasturtetik aurrera Bentades Ikastetxeak proiektu berri bat ezarriko du, matematika ikasi eta lantzeko.\nHAURTZAINDEGIKO TELEFONO – ZENBAKI BERRIA\nBentades Ikastetxearen eta familien arteko komunikazioa hobetzeko konpromisoarekin jarraitzen dugu.\nKaixo, hona hemen 2021-2022 ikasturteko egutegiak.\nBIKOITIAK – BAKOITIAK\nLehen Hezkuntzako bigarren mailako ikasleak Matematikan zenbaki bikoitiak eta bakoitiak ikasten ari dira.\nBALIABIDE DIGITAL PROPIOAK\nNORBERAREN EZAGUTZA LANTZEN 4 URTEKO GELAN\n"Frida Khaloren artelanaz baliatuz norbere gorputza ezagutzen." #Khalo #HaurHezkuntza #Nortasuna\nKOLOREEN DANTZALDIA HAURTZAINDEGIAN\nUrte bateko umeak koloreak sailkatzen eta desberdintasunaz jabetzen. Lanean jarraituz!!\nHAURTZAINDEGIAN, IKUSMENAREN PERTZEPZIOA LANTZEN\n2 urteko haurrak , ikusmenaren pertzepzioa lantzen, animaliak eta koloreak parekatzen eta taldekatzen.\nSAN ANTONTXUTAKO BERTSO-PAPER LEHIAKETAKO IRABAZLEA: NOA ALFARO\nUrtero bezala, San Antontxuetako bertso-paper lehiaketa ospatu da.\nATE IREKIAK ETA MATRIKULAZIOA 2021-2022 IKASTURTEA\n2021-2022 ikasturterako matrikulatzeko epea urtarrilaren 18tik 29ra bitartekoa izango da (urtarrilak 18an ikastetxea itxita egongo da, San Antontxu delako). Urtarrilak 16an, larunbata, ikastetxeko ateak irekiko ditugu. Egoera berezia dela eta, gure ikastetxea eta gure hezkuntza-eskaintza ezagutu nahi badituzu, eta merezi duzun arreta emateko, gure ikastetxea erakusteko, nola lan egiten dugun jakinarazteko eta zure galdera guztiei erantzuteko, bisita egiteko hitzordua eska dezakezu 946740137 telefonora deituz edo bentades@bentadesikastetxea.com.-era emaila bidaliz. Bentades Ikastetxean pozik egongo gara zu ezagutzeaz eta zuk gu ezagutzeaz.\nAurten Olentzeroren etorrera ospatzeko egiten diren ekintza guztiak bertan behera geratu dira.\nBentades EITB maratoiagaz bat\nKoronabirusa da aurten EITBren elkartasun kanpainaren gaia eta Bentades ikastetxeko 6.mailako ikasleek EITBko maratoiagaz bat egiteko abestutako kanta ikus dezakezue. Laster garai hobeak etorriko dira. Animo!!!\nAtzo, abenduak 3, Euskararen eguna ospatu genuen Bentades ikastetxean. Egungo covid-egoera hau, ez da eragozpena izan gure eskolan Euskararen aldeko Nazioarteko egun hau inoiz baino indartsuago aldarrikatzeko. Hori dela eta, bai irakasle eta bai ikasle guztien parte hartzearekin, eskola soinu, esaldi, hausnarketa eta euskarazko berba politez atondu dugu. Beste alde batetik, ikastetxeko irakaslegoak gure hizkuntzaren inguruko hausnarketa egin du. Hemen duzue ikusgai bideoa.\nEMAKUMEEN AURKAKO INDARKERIAREN EGUNA (AZAROAK 25)\nEmakumeen aurkako indarkeriaren egunean, Azaroak 25ean, ikasleek hainbat ekintza egin dituzte egun horretan zer aldarrikatzen den ulertzeko. Horrez gain, argazkietan ikusiko duzuen bezala, emakumeen indarkeriaren aurka mezuak, kartelak, esku edo puntu moreak… sortu dituzte.\nIGEk EMONDAKO MUSUKOA\nIGEk ikastetxeko ikasle eta irakaslegoari homologatutako musukoak oparitu dizkio. Gainera oso politak dira, ESKERRIK ASKO!!\nPCR FROGEN EMAITZAK\nInformatzen dizuegu Bentades Ikastetxeko langileei egindako PCR frogen emaitzak heldu zaizkigula. Zorionez, bai Hezkuntza komunitate guztiarentzat, bai Bentades Ikastetxeko langileentzat, emaitzak negatiboak izan dira.\nArratsaldeko azken orduan jasotzen ari garen COVID-19n kasu positiboak direla eta falta zaizkigun emaitzak ziurtatu arte, Hezkuntza Sailarekin adostatua, bihar ikastetxea ez da zabalduko (Haurtzaindegia 0, 1, 2 urte eta 2 urte eskolarra izan ezik). Bihar emango zaizue informazio gehiago eta eskertuko genizueke badaezpada whatsappen bitartez zirkular hau berbidaltzea familia guztiak jakinaren gainean egon daitezen eta, ahal baduzue, tutoreari ok bat eman jaso duzuela jakiteko. Parkatu Eragozpenak Eskerrik asko\nLIBURUAK LH 2020-2021\n1go, 2, 3 eta 4. mailako liburu zerrenda duzue hemen. Gogoratzen dizuegu, 5. mailatik aurrera Bentades Ikastetxeak kudeatzen dituela liburu digitalen eskuratzea.\n3DBH-ko ikasleei plastika ikasgaian Slow motion bidezko bideo bat egitea eskatu zitzaien, gai librean. Bi ikaslek, plastikoaren kontsumoak sortzen duen arazo handienetako bati buruz kontzientziatu nahi izan digute beraien bideoen ondorioz\nIkasle onartze prozesua\n2020/2021 Ikasturterako ikasleak onartzeko prozesuaren epea irekita berriro\nGrastronomia Baskak menua egiteko proposamena luzatzen du.\nAnimo danori, ez zaudete bakarrik.\n2020/2021 Ikasturterako ikasleak onartzeko prozesuaren epeak eteteari buruzko informazioa\nAtal honetan urtean zehar egiten diren ekitaldien argazki bildumak ikusgai izango dituzue.\nKurtsoan zehar egindako bideoak atal honetan ikusi ahal izango dituzue.


Urola eta Goierriko suhiltzaile boluntarioen lana aitortu du Aldundiak - Artikulua - ORAIN Gipuzkoa\nUrola eta Goierriko suhiltzaile boluntarioen lana aitortu du Aldundiak\n“Luzaroan beraien bizilagun eta herrikideei emandako denbora eskertu nahi dugu”, adierazi du Imanol Lasak\nGipuzkoako Foru Aldundiak aitortza instituzionala eskaini zien atzo Urola eta Goierriko suhiltzaile boluntarioen agrupazioetako kideei. Markel Olano diputatu nagusiak eta Imanol Lasa Gobernantza eta Gizartearekiko Komunikazioko diputatuak parte hartu zuten ekitaldian. Azken departamentu honen barruan dago Suhiltzaileen Foru Zerbitzuaren kudeaketa.\nUrola (Azpeitia), Goierri (Ordizia) eta Korostiko (Legazpi) parkeetako 20 bat suhiltzaile boluntario inguru bertaratu ziren omenaldira. Opari gisa, beraien kaskoa jaso zuten, izen-abizenak zituen kutxa berezian. Ekitaldi honekin, Aldundiak publikoki eskertu nahi izan zuen “eskuzabalki eta urte askoan zehar euren denbora bizilagun eta herrikideei eskaini dieten” suhiltzaile boluntario guztien lana, adierazi du Lasak.\nUrola (Azpeitia), Goierri (Ordizia) eta Korostiko (Legazpi) parkeetako 20 bat suhiltzaile boluntario inguru bertaratu ziren\nDiputatuak ekitaldia aprobetxatu zuen, legealdi honetan Foru Gobernua Suhiltzaileen Foru Zerbitzua bultzatu eta indartzeko hartzen ari den neurrien berri emateko suhiltzaile boluntarioei. Zerbitzu hau modernizazio prozesu batean murgilduta dago, Suak Saihestu eta Itzaltzeko eta Salbamendurako Foru Zerbitzu berria izango dena sortzeko, perfil “guztiz publiko eta profesionalizatua” edukiko duena.\nZerbitzu berri integral eta bateratu honek aipatutako eskualdeetako suhiltzaile boluntarioen agrupazioak desagertzea ekarriko du. Neurri honek ez du eragozpenik jaso ezein alderdi politikoren aldetik. “Nolanahi ere, uste dugu boluntarioek merezi zutela bertatik bertara ezagutzea zergatik hartu dugun erabaki hau, Aldundiaren bitartez Gipuzkoaren aitortza jasotzeaz gain”, azaldu du Lasak.


Otsagabiko jaietan — dantzan.eus\nHemen zaude: Hasiera › Komunitatea › Aritz Ibañez Lusarreta › Otsagabiko jaietan\nBetidanik izan diot maitasun berezia Otsagabiari eta bertako dantzei (horregatik goiko Bobo-ren argazkitxoa). Haurra nintzelarik herrira, Irunberrira, etortzen ziren Otsagabiko danzanteak, jaietan haien dantzak erakustera (erakustera, ez irakastera). Gero dantzari egin nintzenean, eta enperadorea, katxutxa, modorro eta enparauak ikasi nituelarik, oraindik ere kariño handiagoa hartu nien, benetan disfrutatu-arazten duten dantzak baitira. Gerora, Otsagiar neska bat ezagutu nuen eta,... zer kontatuko dizuet. Asko maite ditudala Otsagabiko dantzak.\nAsteburuan izan dut aukera lehenbizikoz danzanteak bere testuinguru naturalean ikusteko eta nire kameraren bitartez ikusitakoa zuekin partekatzea erabaki dut.\nOtsagabiak Muskildako Ama Birjinaren omenezko jaiak ospatzen ditu, irailaren 7tik 11ra. Danzanteek bestetako lehenbiziko bi egunetan izaten dute zereginik handiena:\nIrailaren 7an, arratsaldez egiten dute dantza, Blankoa plazan, egun handiaren bezperan. Entsaio kutsua duen emanaldia izaten da eta horregatik, Zaraitzuko jantzi tradizionalarekin (duela mende pasatxo egunero eramaten zutenarekin) egiten dute dantzan.\nIrailaren 8a da egunik bereziena. Eguerdi aldera, jadanik ohiko jantzi txuri zintaduna jantzita, danzanteak Muskildako Ama Birjinaren baselizara igotzen dira eta bertan, zaindariaren omenez egiten dute dantza. Arratsaldean berriz, beste emanaldia dute. Maiordomoaren etxetik pasa eta ondoren, "Salve"ra igotzen dira. Ordu erdiko mezaren ostean, Blankoa plazara jaitsi eta dantza guztiak egiten dituzte bertan herritarren gozagarri.\nLan kontuak tarteko, arratsaldeko saio hau ikusi ahal izan nuen soilik. Pena.\nPlaza gainezka zegoen danzanteak bertara "paseo"arekin heldu zirenean. Ondoren, "enperadorea" egin zuten. Gainontzeko dantza taldeek baino patsada handiagoa hartzen dute danzanteek dantza eta dantza artean. Modu erabat naturalean ematen dituzte bi minutu inguru geldi, hatsa berriz berreskuratu eta hurrengo dantzari ekiteko. Hurrengo dantza "katxutxa" izan zen, eta horren ondotik heldu ziren "dantza" eta "modorro".\nAzken dantza honen osteko atsedenalditxo berria probestu zuen Bobo-k bi aurpegidun kareta paratu (alde txuria, bestetako egun handia baitzen) eta "pañuelo-dantza"rako prestatzeko. Irunberriko gaitarien musikarekin batera hasi zen ixkanbila: Zapien gurutzaketa eta gurutzaketa artean, egur galanta banatu zuen Bobo-k bai danzanteen artean, bai eta ikusleen artean ere.\nPañuelo-dantza bukatzearekin lasaitasuna heldu zen plazara eta jendea serio jarri zen, Jota-ren txanda baitzen. Danzanteak banan-banan atera ziren plaza erdira Maiordomoen omenez dantzatzera. Azkena Bobo izan zen, eta bukatu, guztiak dantza eginez bukatu zuten emanaldia.\nHurrengo egunak, 9ak, sorpresa polita utzi zigun. Haurren eguna izanik danzante txikiek egin baitzuten dantza. Ikusgarria da 9-10 urteko ume hauen abilezia (inguru hauetan ikusi dudan helduren batek baino askoz hobe egiten dute dantzan). Izerdi ere, nagusiek bezala egin zuten eta freskagarria merezi izan zuten ezbairik gabe. Izan zen txikitxoak ikusten malkorik isuri zuenik eta niri ere oilo-ipurdia jarri zitzaidan otsagiar gaztetxoak dantzan ikustean.\nEderra kronika Aritz! Ni ez naiz inoiz izan Otsagabian irailaren 8an. Izan ere, Arrateko Ama Birjinaren eta Muskildako Ama Birjinaren jaiak egun berean ospatzen dira. Hau bai sorte txarra! Beraz, beste egun eta tokietan, eta bideoetan ikusita konformatu eta orain zure kronika eta argazkiekin inbidia pasatu behar.\nBenetan polita da zure kronika Aritz, oso polita iruditu zait. Ni ere joateko asmoa nuen, baina ezin izan genuen, ez baikenuen aurkitu joateko modua. Beno hurrengo urterako utzi beharko dugu, aurten pena handiz gelditu baikara. Inbidia izugarria ematen didazu zure argazki politak ikusita. Egia da Otsagabiako dantzak oso politak direla eta zuk diozun bezala, herri honekin zerbait gehiago lotzen zaituenean askoz gehiago, pena handiz gelditu nintzen Arkaitzen lehengusu txikiak eta baita handia ere dantzan ikusteko aukera galdua izanagatik. Egia esan herri honek zerbait berezia du. Ea hurrengo urtean laurok elkarrekin ikusten ditugun.\nMila esker erantzunagatik bioi!\naspaldiko! honen inguruan lengusuari gertatu zitzaion anekdotaz oroitu naiz.Berako jai batzutan, dantza jaialdian Boboz egin zuen eta Etbko jaiak programakoak etorri zitzaizkion Etb2koa, ta galdera egin zioten:" tu que eres el bobo de bera?"...berari erantzuna etorri zitzaion burura baina nahiago izan zuen ixilik geratu eta bururatutakoa irenstea.


Itzulinguruka: Iruzurgileak edonon\nAste batzuk dira itzulpengintzarekin loturiko iruzur kasu bat argitara atera zela. Hainbat egunkaritan esan dutenez, Bartzelonako bikote bat hamar urtetan zehar ibili da Estatu osoko (eta baita atzerriko) itzultzaileei iruzur egiten. Bitartekaritza-enpresa baten itzalean, hainbat itzultzailerekin kontaktuan jartzen ziren, eta dokumentu batzuk itzultzeko eskatzen zieten. Arazoa itzultzaile horiek egindako lanaren ordaina kobratzen saiatzean sortzen zen, bezeroarekin kontaktuan jartzen ahalegintzean, existitzen ez zela edo itzulpen horiei buruz ezer ez zekiela deskubritzen baitzuten. Albiste osoa irakurri nahi izanez gero, hona hemen La Vanguardiak esandakoa:\n“Enpresa” horrek nola funtzionatzen zuen ulertu nahian, Interneten bila ibili naiz, eta Itzul-en horrela jokatzen zuen enpresa bati buruzko (edo harrapatu duten enpresa horri buruzkoa, ez nago ziur) mezu zerrenda bat aurkitu dut. Bertan, itzultzaile autonomo askok e-mail bat jaso zutela azaltzen da (e-maila estekan irakur dezakezue), non bezerorik inoiz ez baztertzeko behin-betiko konponbidea eskaintzen zen: norberak egin ezin zituen enkargu horiek haiei pasatzea eta kudeaketa-lan osoa haien esku uztea, irabazien zati baten truke.\nEta beste hainbeste kasu ere aurkitu ditut:\nEta zer egin horrelakoak ekiditeko? Bada, garrantzitsuena, kontuz ibiltzea, eta bezero berriren batekin lanean hasi aurretik, hura zertxobait ikertzea. translationscams blogean (ingelesez) hainbat iruzur mota azaltzen dira, eta identifikatzeko oharrak ematen dituzte, hala nola:\nLan-baldintza ezin hobeak (tarifak, epeak) eskaintzen dituzte.\nHarremanetarako informazioa urria edo iluna da.\nEz dakite zein diren zure lan-hizkuntzak.\nHizkuntza traketsa darabilte.\nEz dute argi eta garbi azaltzen egin beharreko lana zein den.\nEta horrelakoren batean eroriz gero, zer? Bada, egia esan, ez dakit ondo jarraitu beharreko prozedura zein den. Iruditzen zait salaketa jartzea izango dela iruzurgileak harrapatzeko eta galdutako dirua berreskuratzen saiatzeko bide eraginkorrena, baina ez dirudi ezer lortzea erraza izango denik. Horrez gain, itzultzaile elkarteetara jotzea ere lagungarria izan daiteke, agian antzeko kasuren bat ezagutzen dutelako, eta nola jokatu jakin dezaketelako. Bukatzeko, ahalik eta jende gehienari iruzurraren berri ematea ere oso garrantzitsua dela iruditzen zait, bai posta-zerrenden bitartez, bai itzultzaile elkarteen bitartez eta baita lankideekin hitz eginez ere.\nDena dela, honekin ez dut esan nahi paranoiko bihurtu behar garenik; horrelako kasuak gutxiengoa direlakoan nago, baina batzuetan badirudi Internetek edonon eta edonorekin egoteko aukeretan baino ez dugula pentsatzen, eta arriskuak ahazten zaizkigula; beraz, adi ibil gaitezen!\nNork argitaratua: Teresa Ordua: 9:43


Etxebizitza bat banantzeko oinarri legala Jabetza Horizontalaren Legea da, baina, gainera, etxebizitza bat bitan baino lehen beste araudi batzuk hartu behar dira kontuan. Hirigintza-alderdiari dagokionez, autonomia-erkidego bakoitzeko hirigintza-araudia berrikusi behar da; egia da Espainia osorako irizpide komunak badaudela, baina antolamendu hori ez da inoiz alde batera utzi behar zatiketa oso konplikatua bada, adibidez, oso pisu zaharra, oso banaketa desberdina duena eta gela handiegiak eta xeheak dituena. Gainera, kontuan hartu behar da Lurzoruaren Legea, Estatu osoan aplikatzekoa.\nJabeen elkartearen baimena lortu ondoren, bizigarritasun zedulan eskatzen diren gutxieneko baldintzak bete beharko dira:\nGutxieneko sarbide independenteak, 30 metro koadrokoak, etxebizitza berri bakoitzean (biak konketa eta sukaldeekin)\nGelaren gutxieneko neurriak: 10 metro karratu bakoitzean.\nMehelina isolatzea bi etxebizitzen artean (20 zentimetro)\nGarrantzitsua da, halaber, hektareako baimendutako dentsitatea eta herri bakoitzaren berariazko eskakizunak egiaztatzea. Adibidez: fatxadaren azalera, etxebizitza berriek kanpoaldera edo barrualdera ematen badute… Etxebizitza banatzeko eta banatzeko kasu zaila bada, komenigarria da bizigarritasun-zedula eskatu aurretik arkitekto baten aholkularitza izatea eta ahalik eta xehetasun gutxien izatea.\nEspainia osorako irizpide komunak dauden arren, autonomia-erkidego bakoitzeko hirigintza-legea berrikusi behar da, bereziki zatiketa konplexuko kasuetan.\nBizigarritasun zedula dagokion udalean tramitatzen da, profesional tekniko gaituak ikus-onetsita. Suteen prebentzioari eta gutxieneko azalerei buruzko egungo araudia salbuetsiz gero, gainerakoa orokorra da Espainia osorako.\nGainera, etxebizitza bat zatitzeko, beharrezkoa da:\nObra handiko lizentzia: Udaletxean eskatzen da, eta dagozkion tasak ordaindu behar dira.\nProiektua egitea: Arkitekto batek egindako proiektu teknikoa egin behar da. Pisu bat bitan zatitzea jabetza bakarreko banaketa-proiektu bat da, profesional egoki batek (arkitektoa/arkitekto teknikoa) gauzatua. Gainera, legezko planoan bereizketa bat egin beharko da pisuaren eskrituran.\nParte hartzen duten profesionalak\nPisu bat zatitzea obra handi samarra da, eta teknikari egokiak behar ditu. Arkitekto edo arkitekto tekniko baten zerbitzuak izateaz gain (eta, proiektu teknikoak hala eskatzen badu, bien zerbitzuak), abokatu bat kontratatu behar da, banantze-eskritura idatziko duena, eskritura baimenduko duen notarioa eta etxebizitza berriak inskribatzen dituen jabetza-erregistratzailea.\nBai abokatuen elkargoetan, bai banatzearen xede den etxebizitza dagoen herrian dauden notarioen eta erregistratzaileen elkargoetan, profesional horiek fakturatuko dituzten ordainsariak eta gastuak eskatu ahal izango dira aurrekontu gisa, kopuru horiek kalkulatzeko eta ekarriko duten gastua aurreikusita izateko. Adibidez, notarioaren eta arkitektoaren kudeaketak 300 euro inguruko gastuak ekarriko lituzke notarioarentzat (200 ordainsari eta 100 euro kopia, zigilatu eta abarrentzat), eta 800 euro arkitektoarentzat (500 ordainsari eta 300 euro gainerako gastuetarako). Garrantzi handiko kalkuluetan behar bezalako aurrerapausorik ez emateko, komeni da, gainera, komunitate bakoitzaren hirigintza-legea kontsultatzea; izan ere, Wolman Pazosek dioenez, autonomia bakoitzak bere araudia du, eta, antzekoak izan arren, beti bereizten dira.\nJoan aurreko orrira: « Bereizketa


Denbora librerik ez • ZUZEU\nMarkina2, Nora Eguzkitza\nGaur egungo nerabeok ez dugu denbora librerik gure eginbeharrak egin ahal izateko. Eginbeharreko guztiak egin ahal izateko, denbora oso ondo kudeatu behar dugu eta, hala ere, ez dugu denbora nahikorik.\nAskotan irakasleek ez dituzte gure eskolaz kanpoko ekintzak kontuan hartzen, ezta gure denbora libre urria. Horregatik, irakasle gehienek behar baino etxeko lan gehiago eta ikasteko gauza gehiegi bidaltzen dizkigute. Kontuan izanda ere eskolaz kanpoko ekintzek (adibidez: ingeleseko akademia, futbola, eskubaloia, musika, klaseko materia ulertzen laguntzen dituzten akademiak…) kentzen diguten denbora librea, denbora barik uzten gaituztela. Zelan nahi dute denbora librea izatea disfrutatzeko eta lo nahikoa egiteko ez badugu denbora nahikorik? Gu, Batxilergoko lehenengo mailan gaude eta oso lanpetuta eta estresatuta gaude jada, ez dugu imajinatu nahi zelan egon behar diren bigarren mailakoak selektibitatearekin.\nOrokorrean, zientifikotik doazenei gehiago eskatu ohi zaie, hau da, irakasle askok etxerako-lan pila bidaltzen dituzte eta egunero ikasteko eskatzen dute. Bestetik, oso azterketa luzeak izaten dituzte, materia askorekin, orokorrean %30eko eta %70eko azterketak dituzte ebaluazio bakoitzean, eta %30ean sartutako guztia %70ean sartzen da berriro, oraindik gehiago ikastera behartuz, horren ondorioz, irakasleek asko presionatzen gaituzte\nLetreetatik doazen ikasleak ere presio hain handia ez izan arren, materia asko ikastera behartzen dituzte. Azkenean, emandako materiaren erdiaren erdia sartzeko. Hainbeste materia ikasteko denbora eta pazientzia behar da, eskemak egiteko ere eta ez dugu denbora nahikorik. Bidezkoena irakasgai bakoitzeko materia gutxiago ikasteko jartzea izango litzateke.\nArgi dago gure hezkuntza sistema honetan zer edo zer aldatu behar dela gazteok denbora librea izan ahal izateko, eta beharbada eskolaz kanpoko ekintza batzuk ere kendu, denbora asko kentzen baitute aste osoan zehar.\nIrati B eta Nora E\ndenbora librea, gazteak, ikasketa, ikasketak, ikasleak, irakaskuntza, irakaslea, irakasleak, letrak, zientza


Kanpainako hamabigarren eguna: Hauteskunde-kanpaina Euskadi 2020 U12, uztailak 7 | EAEko Hauteskundeak | EITB\nElkarrekin Podemos-IUk "posible" ikusten duen ezkerreko Gobernua eskatu du\nEAJk gazte-enpleguaz hitz egin du; EH Bilduk, osasungintzaz; PP+Cs koalizioak, "konfiantzaz"; PSE-EEk, eskola digitalaz; eta Equo Berdeakek, boto erabilgarriaz.\nJuantxo Lopez de Uralde, Miren Gorrotxategiren kartel baten aurrean. Argazkia: EFE.\nIgandeko hauteskunde autonomikoetarako kanpainaren hamabigarren eguna ETB2ko debatearekin amaituko da; izan ere, lehendakarigaiek 22:00etatik aurrera eztabaidatuko dute (eitb.eus-en ere izango da ikusgai). Bitartean, alderdiek euren programak aurkezten jarraitu dute: EAJk lehen lan-esperientzia hitzeman die 30.000 gazteri; EH Bilduk esan du Urkullu-Mendia koalizioa "murrizketa gehiagoko bermea" dela; Elkarrekin Podemos-IUk ezkerreko Gobernua eskatu du, eta "posible" ikusten du, indarrak batuz gero; PP+Cs koalizioko Iturgaiz PP eta Ciudadanos bozkatu dutenei zuzendu zaie, berriro ere egin dezaten; PSE-EEk "benetako eskola digitala aktibatzeko akordioa" proposatu du, Hezkuntza Lege berriaren "oinarria" izan dadila; eta Equo Berdeakek “boto erabilgarri” gisa aurkeztu du bere burua, Voxek Araban ordezkaritzarik lor ez dezan.\nUrkulluk lehen lan-esperientzia hitzeman die 30.000 gazteri\nIñigo Urkullu EAJko lehendakarigaiak konpromisoa hartu du, berriro ere, gazteen emantzipazio-plana bultzatzeko, "30.000 gazteri lehen lan-esperientzia ematea helburu". Urkullu Gasteizen izandako ekitaldi batean izan da, Beatriz Artolazabal Enpleguko eta Gizarte Politiketako sailburuarekin batera, eta enplegua izan dute hizpide; Urkulluk berretsi duenez, berriro lehendakari izendatuz gero, langabezia-tasa berriro % 10etik behera kokatzea izango du lehentasunetakoa.\nBIDEOA | Langabezia % 10etik jaistea da Urkulluren helburua, lehendakaria izatea lortzen badu\nUrkulluk azaldu du plan espezifikoa duela murrizteko enpleguaren behin-behinekotasuna eta lanaldi osorakoa ez den enplegua, eta ohartarazi du hauteskundeetan "asko" dagoela jokoan: "Etorkizuneko trena igandean igaroko da, hilaren 12an, eta behin bakarrik igaroko da; ez badugu hartzen, galdu egingo dugu", nabarmendu du.\n30.000 gazteri lehen lan-esperientzia emateaz gain, Urkulluk zehaztu du gazteen enplegurako programak, halaber, beste bi kontu aurreikusten dituela: hain zuzen ere, prestakuntza dualeko ereduak indartzea, eta ekintzaile gazteak babestea: "Enplegua eta susperraldi ekonomikoa txanpon bereko bi aldeak dira", adierazi du, eta azpimarratu du konpromisoa duela berrikuntza teknologikoarekin, industriarekin, espezializazio adimendunarekin, eta ekonomia zirkularrarekin.\nArtolazabalek, bere aldetik, onartu du herritar askok egoera latza biziko dutela, COVID-19aren pandemiagatik; bereziki, aipatu duenez, emakumeek, gazteek, aldi baterako lan-erregulazioan dauden langileek, eta autonomoek: "Hainbatek ezin izango dute berriro ireki", deitoratu du.\nArratsaldean, Langraiz Okan, EAJko EBBko presidente Andoni Ortuzarrek arabarrei eskatu die botoa, "Voxeko faxistak Eusko Legebiltzarretik kanpo uzteko"; izan ere, ohartarazi duenez, baliteke jeltzaleek eta Santiago Abascalen alderdiak "boto gutxi batzuengatik" jokatzea lurralde horretako azken aulkia. Ortuzarrek ziurtatu du "erronka handia" izango dela Legebiltzarra "ultrarik, xenofoborik eta matxistarik gabe" uztea: "Ez dute sinesten lur honetan, ezta demokrazian ere".\nBIDEOA | Ortuzar ziur dago Euskadi COVIDak sortutako egoera zailetik ateratzeko gai izango dela\nEH Bilduk esan du Urkullu-Mendia koalizioa "murrizketa gehiagoko bermea" dela\nRebeka Ubera EH Bilduren Gipuzkoako hautagaiak adierazi duenez, "Urkullu-Mendia koalizioa murrizketa gehiagoko bermea da", eta soilik EH Bilduk bermatzen du "osasungintzan murrizketa gehiagorik ez izatea". Ubera eta Jasone Agirre Bizkaiko zerrendaburuak hauteskunde-ekitaldia egin dute Txagorritxu Ospitalearen aurrean; gogora ekarri dutenez, bertan hasi zen pandemia Euskal Herrian. Testuinguru horretan, Agirrek kezka agertu du Ordiziako koronabirus-berragertzeagatik; izan ere, oraindik ez dago argi "zein den haren benetako irismena" Agirreren esanetan, "konfinamendura bueltatzeko arriskua Euskadin ere egon badago".\nBIDEOA | Zortzietako txaloak neurri zehatzak bilakatu daitezela eskatu du EH Bilduk Txagorritxun\nUberak Eusko Jaurlaritzak Osakidetzan azken urteotan egindako "murrizketak" gaitzetsi ditu; gogoratu duenez, sindikatu guztiek, salbuespenik gabe, salatu dituzte murrizketa horiek. Uberaren esanetan, Urkullu Lehendakaritzan egonda, osasungintzan egindako inbertsio publikoak BPGaren % 5,12tik % 4,78ra egin du behera: "Jaitsiera horrek ondorio argiak izan ditu; ezin izan zaio COVID-19ari behar bezala aurre egin".\nAgirreren iritziz, Eusko Jaurlaritzak "osasun publikoari eman behar dio lehentasuna, batez ere", eta ezin du itxaron uztailaren 13ra arte, edo hauteskundeak egin arte, neurriak hartzeko. Hautagaiak pandemiak utzitako irudi batzuk ekarri ditu gogora; esate baterako, osasun-langileak, zabor-poltsek babestuta, "ahituta, estresatuta, eta euren onena ematen", herritarrak salbatzeko. Irudi horien aurrean, esan du Agirrek, Eusko Jaurlaritzak autokritika egin beharko zuen, baina, uste duenez, hori ez zen gertatu.\nArratsaldean, Santurtzin, Mikel Otero Arabako zerrendaburuak ziurtatu du hauteskunde hauetan, "inoiz baino gehiago", bozkatzea "betebehar zibikoa" dela, EH Bilduko boto-emaileentzat; izan ere, esan duenez, Arabako azken aulkia EH Bilduren eta Voxen artean dago: "Faxismoaren aurkako boto erabilgarria euskal ezker subiranista da, eta igandean hautestontziak EH Bilduko boto-paperez beteta egon beharko lirateke, Voxi esateko frankismoak ez duela lekurik herrialde honetan, duintasun demokratikoa dugula", adierazi du.\nBIDEOA | Bozka bakoitzak duen garrantzia azpimarratu du EH Bilduk\nElkarrekin Podemos-IUk ezkerreko Gobernua eskatu du, eta "posible" ikusten du, indarrak batuz gero\nJuantxo Lopez de Uralde Unidas Podemoseko diputatuak esan duenez, Euskadik "ezkerreko Gobernua" behar du, eta Gobernu hori osatzea "posible" da, "indarrak batuz gero". Lopez de Uraldek Elkarrekin Podemos-IUrentzako botoa eskatu du, koalizioa "alternatiba horretako liderra" izan dadila, kontuan izanik PSE-EEk eta EH Bilduk "jarrera hartze epelegia" dutela. Lopez de Uraldek Elgoibarren egin du hauteskunde-ekitaldia goizean, Isabel Gonzalez eta Arantxa Gonzalez Legebiltzarrerako hautagaiekin batera.\nBIDEOA | EAJren zaborren kudeaketa-eredua salatu du Elkarrekin Podemos-IUk\n"Patuak ez du zehazten EAJk gobernatu behar duela Euskadin", nabarmendu du Lopez de Uraldek; ziurtatu duenez, ezkerreko indarrak batuz gero, "bestelako Gobernu bat" osatu ahalko dute. Azpimarratu du alde handiak egongo liratekeela "ezkerreko Gobernu baten eta EAJko baten artean". Haren hitzetan, hori frogatuta geratu da Unidas Podemos Espainiako Gobernuan dagoenetik; hain zuzen ere, Lanbide arteko Gutxieneko Soldataren igoera onartu egin dute, eta hori, Pablo Iglesiasen alderdia Espainiako Gobernuan izan ez balitz, ez zen gertatuko.\nOsasun-krisiaren kudeaketan eskuin "basati eta kolpista izan den arren", Espainiako Gobernuak "inoiz ez bezalako gizarte-babesa garatu du". Unidas Podemosek ahalbidetu du hori, Lopez de Uralderen iritziz: "Bestela, 2008ko krisian bezala gertatuko zen; orduan, jende asko atzean utzi zuten".\nGerora, Gasteizen, Pilar Garrido Podemos Euskadiko koordinatzaile nagusiak euskal gizartearen tradizio feminista aldarrikatu du, igandeko hauteskundeen osteko "aldaketa handia" gauzatzeko. Elkarrekin Podemos-IUk feminismoaren gaineko ekitaldia egin du, eta Garridok nabarmendu du beharrezkoa dela Euskadiko eredu sozioekonomikoa aldatzea; izan ere, "ustezko euskal oasia" eredu horren gainean dago eraikita, baina horren oinarria da emakumeen belaunaldi askok egindako lan "doakoa, ikusezina edo oso txarto ordaindua".\nBIDEOA | Elkarrekin Podemos-IU: 'Argi geratu da prekarizaturik zeuden hainbat ogibide oinarrizkoak direla'\nIturgaiz PP eta Ciudadanos bozkatu dutenei zuzendu zaie, berriro ere egin dezaten\nCarlos Iturgaiz PP+Cs koalizioko lehendakarigaia, Bilbon, aurreko hauteskundeetan PP edo Ciudadanos bozkatu dutenei zuzendu zaie, "konfiantza" izan eta berriro egin dezaten. Inkesten arabera, koalizioak nabarmen egingo du behera, eta, hortaz, Iturgaizek eskatu du PPk dituen boto eta lekuei eustea. Lehendakarigaiaren konpromisoa da Legebiltzarrean aldeztea "Konstituzioa, Estatutua, Kontzertu Ekonomikoa, askatasuna, demokrazia, eta Espainiako batasuna": "Ezin da boto konstituzionalista barreiatu; konstituzionalismoaren gotorlekua izango gara, Legebiltzarrean, nazionalismoaren aurkako euste-dikea. Abertzaleen eta abertzaleentzako herrialdea egin nahi dute abertzaleek, abertzaleentzat erosoa den herrialdea, eta, abertzaleak ez direnentzat, herrialde deserosoa".\nBIDEOA | Jaurlaritza autonomez ahaztu dela salatu du PP+Cs koalizioak\nHitzaldiaren hasieran, Iturgaizek COVID-19aren biktimak ekarri ditu gogora, eta Pedro Sanchez Espainiako Gobernuari aurpegiratu dio "iraindu" egin dituela; izan ere, Sanchez ez zen egon astelehen honetan Madrilen egindako hiletan. Espainiako errege-erreginak bertan izan ziren.\nPP+Cs koalizioko hautagaiak autonomoentzako koalizioaren proposamenak aurkeztu ditu; esan duenez, autonomoak ez dira lehentasuna izan Urkullu eta EAJrentzat: "Pandemia madarikatuaren ondorioz, EAEko 1.700 bat autonomok itxi behar izan dute saltokia, erakundeen diru-laguntzak berandu eta gaizki iritsi baitira, eta eskasak izan direlako". Adibide gisa, Lanbideren web-orriaren kolapsoa jarri du; laguntzak eskatzeko epea ireki bezain laster gertatu zen hori.\nBIDEOA | PP+Cs koalizioak autonomoak alboratzea egotzi dio EAJri\nPSE-EEk "benetako eskola digitala aktibatzeko akordioa" proposatu du, Hezkuntza Lege berriaren "oinarria" izan dadila\nJose Antonio Pastor PSE-EEren Bizkaiko hautagai eta Eusko Legebiltzarreko bozeramaileak proposamena egin du "benetako eskola digitala aktibatzeko, eta hori Eskola Publikoaren Lege berriaren oinarria izan dadila". Lege horrek, Pastorren esanetan, iraunkortasun-bokazioa izan beharko luke, "eta berriztatzailea izango litzateke irakasteko moduei dagokienez; horren bidez, ingelesa modu normalizatuan batuko litzaieke gaztelaniari eta euskarari, ume bat ere ez geratzeko atzean. Beldurrik eta konplexurik gabe", nabarmendu du. Bilbon egindako ekitaldi batean, Pastorrek azaldu du "sozialistok nahi ditugula, gure seme-alabentzat, berrikuntza, teknologia, ingelesa. Gogamena kanporantz zabaltzea, enpresarantz, mundurantz. Mugarik gabeko etorkizun baterako prestatzea, aterik ez ixtea".\nBIDEOA | Euskal Eskola Publikoaren lege berria egin nahi du PSE-EEk\nIldo horretan, Pastorrek aldeztu du "benetako eskola digital baterako plana". Horren bidez, etxebizitza guztietan egongo da Internet, Udalekin eta Espainiako Gobernuarekin elkarlanean; irakasleak trebatuko dituzte; argitaletxeekin batera lan egingo dute, "edukiak plataforma digitaletara molda ditzaten"; eta ikasle zaurgarrientzako laguntza-planak izango dira. Laguntza-plan horien asmoa da edozein arrazoirengatik urrutiko hezkuntzarako zailtasun handiagoak dituzten ikasleek baliabide gehiago izatea.\nArratsaldean, Andoainen, Gipuzkoako PSE-EEko idazkari nagusi eta lurralde horretako zerrendaburu Eneko Anduezak ziurtatu du PSE-EE bozkatzea bermea dela "enpleguan, osasungintzan eta hezkuntzan zentratutako Gobernua egon dadila". Anduezak Espainiako Gobernuak egindako kudeaketa goraipatu du, bereziki COVID-19aren pandemiako azken hilabeteotan egindakoa; izan ere, haren hitzetan, "abalik onena da", igandean herritarren konfiantza eskuratzeko: "Ezinezkoa dena egin dugu", adierazi du.\nBIDEOA | Inor atzean ez uzteko aukera bakarra PSE-EE dela adierazi du Anduezak\nEquo Berdeakek "boto erabilgarri" gisa aurkeztu du bere burua, Voxek Araban ordezkaritzarik lor ez dezan\nEquo Berdeakek babesa eskatu du, eta "boto erabilgarri gisa" aurkeztu du bere burua, Vox Eusko Legebiltzarrean sar ez dadin; izan ere, baliteke azken alderdi horrek aulki bat eskuratzea, Araban, igandeko hauteskundeetan. Bilbon egindako ekitaldi batean, hiru lurraldeetako zerrendaburuek, alegia, Arabako Erika Martinezek, Bizkaiko Stella Garciak eta Gipuzkoako Edurne Barandak, bai eta Bilboko zinegotzi Carmen Muñozek (ekitaldia aurkeztu du Muñozek), Equo Berdeakentzako "boto erabilgarria" eskatu dute, Vox Legebiltzarrean ez sartzeko.\nStella Garcia Bizkaiko zerrendaburuak nabarmendu duenez, "Araban, azken aulkirako lehia Equo Berdeakek eta Voxek jokatuko dute; Euskadik politika feministak eta etorkizuneko politikak behar ditu, berdeok aldezten ditugunak bezalako politikak, ez aurreko mendeko politika baztertzaileak". Horregatik nabarmendu du Equo Berdeaken hautesleak ezin direla etxean geratu: "Igandean, asko dago jokoan".\nBesteak: Osasun-sistemaren kolapsoa salatu du Bidezko Mundurantz alderdiak\nBidezko Mundurantz alderdiak osasun-sistemaren kolapsoa salatu du. Koronabirusaren ondorioz izandako heriotzen erdiak osasun-sistemaren kolapsoari leporatu dizkio.\nBIDEOA | Osasun sistemaren kolapsoa salatu du Bidezko Mundurantz alderdiak\nIdoia Mendia albisteak\nHauteskunde inkestak 2021\nEQUO Euskadi albisteak\nPositibo berriak 281ra jaitsi dira Nafarroan\nOsasun Publikorako Batzordeak haurdunei hirugarren hiruhilekoa baino lehen txertoa hartzea gomendatu die\nNerabe nafarrek txertoa jasotzeko hitzordua eskatu dezakete dagoeneko\nDroga-trafikoan eta kapital-zuriketan espezializatutako sare kriminal bat desegin dute


BORDEL BERTSOLARIA DONOSTIAN SOLDADU | elinberri\n2021. maiatzak 18 Albisteak, Joseba Aurkenerena Barandiaran\n1.- Bordeli buruzko biografia laburra.-\nGizon erlijiosoa eta sinesmen handikoa izanik, Joan Etxamendi liberala ere bazen –Luzaiden anitz ziren bezala–, antimonarkikoa hasieran eta antikarlista gero. Hori oso kontuan hartzekoa da, bere bizitzan izandako ibilerak eta egindako bertsoak ulertu ahal izateko. 1879ko maiatzaren 30ean zendu zen, 87 urte zituela.\n2.- Bordel soldadu Donostiako gazteluan.-\nHor ikusi eta jasan zituenak ikaragarriak izan ziren eta hori dena kontatuz Donostian soldado izeneko bertso sorta landu zuen. Osora hogeita hamar bertso ditu eta balore autobiografiko handikoak dira. Antonio Arruek, Donostiako Camino Historia Batzordearen bitartez, liburuxka bat plazaratu zuen 1971. urtean, gertatu zena kontatuz eta iruzkinduz. Aipatu liburuak El bertsolari Bordel en el castillo donostiarra, 1823 (Bordel bertsolaria Donostiako gazteluan, 1823) izena du.\nDonostiako Lamota gaztelua Urgull mendian\n3.- Bordelen beste bertso sortak.-\nBordel bertsolaria Asisko Urmenetaren arabera


Informazio okerra daraman elementu baten ordez, beste bat jartzen da, hiztunaren iritziz lehen elementu hori zuzentzen edo hobetzen duena.\nAre gehiago, nago erabat ulertzera iristen ez ginen hark ginduzkala horrela liluratuta. Gaur egungo talaiatik, bi-biak dauzkat estima handitan, bai Lluis Font bai Rubert. Irakasle moduan garbi daukat zein den nire irakasle-eredua: Lluis Font eta Ruberten arteko batez bestekoa, edo, are hobeto, bion batura. [Kurrin-kurrun vitae, Joxerra Garzia (Alberdania, 2004) 51. or.]\n(...) Lluis Font eta Ruberten arteko batez bestekoa (...)\n(...) , edo, are hobeto, bion batura.\nDiskurtsoan lehenago —birformulakizunean— adierazitakoa (Lluis Font eta Ruberten arteko batez bestekoa ) zuzentzen du atal birformulatzaileak (edo, are hobeki, pedagokia batekin ), informazio zehatzagoa emanez.\nHaren lehen asmoa izan zen sendagaiaren printzipio aktiboa ez askatzea dena batera organismoan, dosifikazio-forma klasikoekin gertatzen zen bezala, baizik eta poliki baina modu iraunkorrean askatzea edo, are hobeto, unean uneko beharretara egokituta. [Sistema farmazeutikoen oinarrizko ezaugarriak eta eragiketak, Vila Jato, José Luis (EHU, 2007) Hitzaurrea]\nHasieran, adreilu gorrizko gazteluen hondakinak diruditen haitzak, opalozko hondarraren gainetik altxatzen direnak; gero, ur-korronte paradoxikoen korritzeak margotzen dituen zuhaitz horizontalak bezalako -edo, are hobeto, algak edo kristalak bezalako- motibo konplexuak: beren urak, bildu beharrean, adar meharretan barreiatzen dira. [Tropiko tristeak, Claude Lévi-Strauss / Jon Alonso (2009) 148. or.]


Era guztietako talde sozial, alderdi eta sindikatu, larunbatean erraustegiaren kontra egingo den manifestazioarekin bat - Eguzki Talde Ekologista\nEra guztietako talde sozial, alderdi eta sindikatu, larunbatean erraustegiaren kontra egingo den manifestazioarekin bat\n2017-03-18\tDatorren larunbatean Donostian erraustegiaren kontra egingo den manifestazioarekin bat datozen era guztietako talde sozial, alderdi eta sindikatuen ordezkariek prentsaurreko bat eskaini dugu gaur eguerdian Anoetan. Izan ere, handik, Anoetatik, abiatuko da manifestazioa, 17:00etan, “Erraustegirik ez, alternatiba badagoelako” lemapean.\nHemen elkartu gara gaur, datorren larunbatean, martxoaren 25ean, Errausketarik Ez lemapean egingo dugun manifestazioari atxikimendua agertzeko.\nEra askotako erakunde, elkarte, talde eta herritarrok adierazi dugu, dagoeneko, gure babesa. Ez dugulako Errauskailurik nahi ez Zubietan eta ez inon.\nEz dugulako gure hondakinak tratatzeko azpiegitura garesti, kutsakor eta alferrikakorik nahi. Ez dugulako nahi gure eta gure ondorengoen osasuna kaltetzerik, ez dugulako nahi gure dirua xahutzerik ezta enpresa multinazionalek gure diruarekin negozioa egin dezaten, aldi berean herritarrontzako premiazko zerbitzu publikoak murriztuz.\nGipuzkoan demostratzen ari gara, aspalditik eta egunero, ez dugula hondakinak erre beharrik tratatzeko. Demostratu dugu gai garela, bilketa on bat eginda, hondakinen parte oso handi bat aprobetxatu eta errefus kiloak jaisteko, eta erretzea ez den beste alternatiba bat emateko azken errefusari.\nBaina nahitaezkoa da udalerri askok egin duten bideari beste guztiek ere jarraitzea, ez baita onargarria batzuek 50 kg errefus azpitik botatzea, pertsonako eta urteko, eta beste batzuek 250 kg edo 300 kg botatzen segitzea. Ez da onargarria eta ez da justua.\nEta administrazioak lagundu egin behar du bide horretan: hasteko, gaika ondo biltzeko sistema eraginkorrak ezartzen Gipuzkoa osoan, eta era berean gaika ondo bildutako hondakinak ondo tratatzeko azpiegiturak prestatzen. Urgentziazkoa da Gipuzkoak dagoenekoz organikoarentzako dauzkan azpiegiturak hobetzea eta behar diren berriak sortzea.\nErrausketak badauka alternatiba, demostratua dago alternatibak balio duela eta Gipuzkoan erraustegirik gabe ondo kudeatu ditzakegula gure hondakinak.\nZer dela eta gastatu behar ditugu 212 milioi erraustegia eraikitzen eta 700 edo 1.000 milioi, horiek kudeatzen?\nGipuzkoa puntako herrialdea izan daiteke hondakinen kudeaketa burutsu eta iraunkorrean. Baina, baita ere, geratu gaitezke azken muturrean, herrialde kutsakor eta morroi geldituz, gure agintariek erraustegiaren apustua egin dutelako.\nGaraiz gaude oraindik gauzak ondo egiteko.\nGipuzkoako Foru Aldundia gobernatzen duten alderdiei berriro ere esan nahi diegu: gelditu ezazue proiektua, hartu ezazue hondakinen kudeaketa onaren norabidea. Egin kasu herritarrok eskatzen dizuegunari.\nMartxoaren 25ean manifestazioa egingo dugu Donostiako kaleetan. Manifestazio handia izatea nahi genuke. Hor bilduko gara ERRAUSTEGIRIK EZ esateko eta beste jendarte eredu bat aldarrikatzeko.\nHonako zerrenda honetan ageri dira orain arte manifestazioarekin bat etorri diren taldeak. Zerrenda irekia da, beraz, behin-behinekoa. Seguruena une honetan bertan badira atxikimendua adierazi duten talde berriak.\nAndoaingo Punttuka Bertso Eskola\nAnoetako neska gazte feministak\nAsteasuko Atzapar Pilota Kirol Elkartea\nAsteasuko EBIA elkartea\nAsteasuko Matxintxulo gaztetxea\nAsteasuko Pello Errota Eskolako Kukute Guraso Elkartea\nBelartza 2 Gelditu! plataforma\nBillabonako Erniobea BHIko guraso elkartea\nDuintasuna elkartea (Gipuzkoako jubilatuak eta pentsiodunak)\nFleming Ikastetxeko Guraso elkartea\nHernaniko EH Bildu\nKarabeleko Baratza ekologikoak\nLanbide Kaltetuak (Asociación de afectados por Lanbide)\n(Visited 115 times, 1 visits today)\tTags: Hondakinak-Birziklapena\tSearch for:


Migratzaile gehiago iritsiko direnez, zentroa prestatu du Jaurlaritzak Tolosan\nMigratzaile gehiago iritsiko direla eta, zentroa prestatu du Jaurlaritzak Tolosan\nEuropako beste herrialdeetara bidean diren 77 pertsonak Irunen eta Hondarribian prestatutako tokietan pasatu dute gaua. Tartean, lagunduta zihoan adin txikiko batek eta sei emakumek.\nMigrante batzuk Irunen. Argazkia: EFE\nHondarribiak Jostaldi pilotalekua prestatu du migratzaileak hartzeko\nEusko Jaurlaritzaren aurreikuspenen arabera, migratzaile gehiago etorriko dira Irun ingurura datozen asteetan. Hori dela eta, 30 plazako beste baliabide bat jarriko dute Tolosan, "kolektibo ahulenari" erantzuteko; adin txikikoekin bidaiatzen ari diren emakumeei babesa emateko, alegia.\nBart Europako beste herrialde batzuetara bidean zihoazen 77 pertsonak lo egin dute Irunen eta Hondarribian prestatutako guneetan, adingabe batek eta sei emakumek tartean: 39 pertsona artatu zituzten Hilanderaseko aterpean, 26 Irungo erromesen aterpetxean eta 12 Hondarribiko aterpetxean.\nGainera, 65 bazkari eta 80 afari banatu zizkieten pertsona horiei, Xabier Legarreta Eusko Jaurlaritzako Migrazio eta Asilo zuzendariak azaldu duenez.\nEusko Jaurlaritza edozein "salbuespenezko egoera" artatzeko prest dagoela azpimarratu du Legarretak: "Harremanetan gaude eta elkarlanean ari gara administrazioekin, hirugarren sektoreko eragileekin, Gurutze Gorriarekin eta Irungo Herritarren Sarearekin". Izan ere, "sare solidarioko lan hau garrantzitsua da egoera honi" erantzun duina emateko" azpimarratu du Migrazio eta Asilo zuzendariak.\nBidasoa eskualdeko dispositiboak indartzeaz gain -Hondarribiko frontoia edozein unetan aterpe gisa erabiltzeko gaituta dago-, kontingentzia planak Bilboko baliabideak ere barne hartzen ditu.\nLegarretak nabarmendu duenez, bereziki kezkatzen ditu seme-alaba adingabeekin iristen diren emakume migratzaileei ematen zaien arretak.\nAzaldu duenez, Eusko Jaurlaritzak hainbat baliabide ditu 2018az geroztik Oñatin, Tolosan eta Berrizen pertsona zaurgarrienei arreta emateko, eta aste honetan Tolosako erdigunean zeuden pertsona guztiak Oñatira eraman dituztela azaldu du. Hala, baliabide hori libre utzi dute uneren batean emakume horiei erantzun behar bazaie ere.\nAitortu duenez, zaila da egunero zenbat migratzaile iritsiko diren aurreikustea. Gainera, horietako batzuk behin eta berriz itzultzen dira, muga zeharkatzen saiatu eta lortu ez ostean. Hala, "datozen asteetan jende gehiago biltzea" espero dutela ere esan du; izan ere, "udaberrian talde migratzaileen kopurua hazi egiten baita".


Ekitaldiak Still Life / No Half Measures\n2019-12-20 - 20:00 Teatro Victoria Eugenia Antzokia\nMeritxell Barberák eta Inma Garcíak aurkezten dizkiguten bi pieza hauetan, Dantza-Artea binomioa jorratzen dute ikuspegi desberdinetatik, bi zuzendarioi guztiz interesatzen zaien kontua baita hori.\nDantzak Artearen Historian duen rola auzitan jartzen saiatzen da Still Life, begirada kritiko, tarteka ironiko eta eraikile, tarteka errebelatzaile den batez. Mendeetan eta mendeetan, dantzak beste arteekin izan duen oreka, ez-beligerantzia moduko hori, kontratu isil halako baten alaba izan da, irauten duten zeinuen gailentasun erlatiboa onartuz. Desagertzearen festa da dantza.\nNo Half Measures instalazio koreografikoa da, museo bateko erakusketa-aretoa balitz bezala eszenaratzen zaiguna. Lan honek dantzaren eta hura osatzen duten lau dantzarien identitateaz egiten du gogoeta, autorretratu kolektibo baten bidez. Erretratuen arteko elkarrizketak korronteak zeharkatu eta abangoardiako zenbait arte-mugimendutarantz jotzen du.


Artxibo aldizkari bidaia Nabarmenduak Ipuinak - Historia duzu aldizkari bidaia\nIkusiko duzu zure bizitza pass, Cape Town nire bizitza delako, iluntzeko.\nbat 10 2012\t Jaén by ezezaguna (II): Giribaile, Ponpeia txiki Iberiar\nBy: Ricardo Coarasa. Argazkiak: Javier Brandoli\nTrack wriggle, horizonte artean gero eta estu Groves, bake bada off altxa lurretik metro bat landatzea. Ez Up, Giribaile muinoan nabarmentzen Sentinel bakarti Zer ekarri digu hemen?\nNabarmenak, Arraro lur, Espainian\nAza 04 2010\t Eta Nano mzungus ikuskizuna\nEz da ahaztu behar batzuk nire Uganda bidaia amaieran istorioak daude. Txarra konexioak eragotzi, nahi dut, blog eta bidaia eskutik doaz. Orain, Suitza elurrak estalitako mendiak (Zer aldaketa!!!), Zer izan da niretzat abentura zoragarri amaiera azaltzeko hasten dut.\nAfrika, Blogs VaP, Nabarmenak, Munduko toki bat, Afrikako bidaia\nOct 21 2010\t Zazpi hilabete eta aste bat egin ondoren, etxera itzultzeko I\nLaburpena zazpi hilabete eta erdi, Afrikako hainbat herrialdetan eta abenturak asko\nNabarmenak, Ithaca albisteak No, Afrikako bidaia\nOct 12 2010\t Uganda: Nilo topaketa “berdea”\nNile jokatu bidaiariaren esperientzia berezi bat da. Bere Murchison Falls jauzi basati; bere aurka Paraa Safari Lodge milaka lasaia. Uganda paisaia berde herrialdea da, zikinkeria errepide gorriak, trinko lainoak Zeru. Liluragarriak leku.\nCong: Innisfree "El hom at ...\nRT @ Viajespasado: Postalak Covid garaian (II) https://t.co/jYVTopNUnP. -Ko kontu hauek @ Ememzungu aztertzen dugun pandemiari buruz ...\nRT @ Ricardocoarasa: Pandemia garaietan bidaia @ Viajespasado itxurari esker, beti oso pertsonala eta bikaina, de @ Ememzungu.\nPandemia garaietan bidaia @ Viajespasado itxurari esker, beti oso pertsonala eta bikaina, de ... https://t.co/75qYVqXtUB


Basogintza eta egurra - onekin.eus\nHasieraZerbitzuaBasogintza eta egurra\nEuskal Autonomia Erkidegoko azaleraren %54 baino gehiago baso-azalera zuhaitzduna izanik, esan dezakegu, huts egiteko beldurrik gabe, zura dela Euskadin ekoizten dugun lehengai nagusietako bat.\nHektareako gure zur-ekoizpenaren errendimenduak estatuko altuenak dira, eta egurrez egindako produktuen ia kate-maila guztiak hartzen dituen balio-katea dugu.\nGaur egun, gizarte-eskakizunek material iraunkorrak, berriztagarriak eta karbono-bahiketa errazteko gai direnak eskatzen dizkigute. Zurak ezin hobeto betetzen ditu eskakizun horiek, eta, beraz, etorkizuneko material bihurtu da.\nZura ez da soilik etorkizuneko materiala, zura lantzeko erabiltzen diren teknikak eta bertatik ateratzen diren material eta produktu berriak aukera-mundu berri bat irekitzen ari dira, baso-jatorriko bioekonomia.\nAnima zaitez, baso-bioekonomia bultzatzen laguntzen… lagunduko zaitugu.\nNeurri eta laguntzak: Basogintza eta egurra


Maiatzaren 8an 650 tontorretara igotzeko deia egin du Sarek | Politika | Berria\nMaiatzaren 8an 650 tontorretara igotzeko deia egin du Sarek\nUrrirako zeukaten prestatuta egitasmoa, baina eguraldi makurraren ondorioz bertan behera utzi zuten euskal presoen eskubideen aldeko protesta. Urruntze politika bukatzea eta gradu progresioa aplikatzea galdeginen dute.\nSareko kideak, gaur, Bilbon egindako agerraldian. FOKU Tamaina handiagoan ikusi\nUrriaren 3an egin behar zuen Sarek euskal presoen eskubideen aldeko mendietako protesta, baina, eguraldi iragarpen txarraren ondorioz, bertan behera utzi behar izan zuten. Maiatzaren 8rako jarria dute hurrengo data: Euskal Herriko 650 tontor igo nahi dituzte euskal presoen eskubideen alde, eta egitasmoan parte hartzeko deia egin diete herritarrei. Bego Atxa Sareko bozeramaileak jakinarazi duenez, «presoak etxera itzultzeko bidearen hasiera» aldarrikatuko dute mendietan, eta, horretarako, urruntze politika bukatzea eta preso guziei gradu progresioa aplikatzea galdeginen dute.\nSarek jakinarazi duenez, Izan Bidea dinamikaren barnean dagoeneko ia milioi bat kilometro egin dituzte herritarrek. 3.127.326 kilometro egitea dute helburua: «Gure konpromisoa da Euskal Herrian bizi garen herritar beste kilometro egitea», azaldu du gaur Atxak. Egindako urratsek «helburu argia» dute, Sareren erranetan: «Euskal presoen egoera konpontzea eta bizikidetza eta bakea lortzeko bidean aurrera egitea». Eritasun larriak dituzten presoen eta ume motxiladunen egoeraz ere ohartarazi du Atxak, eta salbuespen politikak bukatzeko eskatu du.\nEuskal presoen eskubideen aldeko mugimenduaren hitzetan, «erronka historikoa» da aldi berean Euskal Herriko 650 tontor igotzea. Azaldu dutenez, halaber, aukera guztietarako mendiak hautatu dituzte: «Zailtasun handiko, ertaineko eta txikiko mendiak dira, parte hartu nahi duten guztiei parte hartzeko aukera bermatu nahi diegulako: mendizale esperientziadunei, familiei, umeei, helduei, nagusiei, gazteei. Baita mendira urtean behin baino ez doazenei ere. Aukera zabala eskainiko dugu, bakoitzak bere neurrirako mendia hauta dezan».\nParte hartu nahi dutenek 650tontor.sare.eus web orrian eman ahal izanen dute izena.\nJaime Tapia izanen da Jaurlaritzaren espetxe eskumena kudeatzeko aholkularia


26 « uztaila « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 26 uztaila 2021 17:00\nPrentsaurrekoa. 2021eko Gasteizko Antzerki Jaialdia aurkeztea\nParte hartzaileak. Hezkuntza eta Kultura zinegotzi Estibaliz Canto; eta Eusko Jaurlaritzako Kultura Sustatzeko zuzendari Aitziber Atorrasagasti\nEguna. Asteartea, uztailak 27\nPrentsaurrekoa. Andre Mari Zuriaren XXVI. Txapelketa eta Emakumeen Paleta X. Green Capital Txapelketa aurkeztea\nParte hartzaileak. Kirol eta Osasun zinegotzi Livia Lopez; Vital Fundazioetako zuzendari nagusi Axier Urresti; Arabako Pilota Federazioko presidenteorde Raúl Angulo; eta Arabako Pilota Federazioko zuzendari tekniko Mikel Rafael\nTokia. Vital Fundazioko Erakusketa Zentroko ataria (Posta kalea 13 eta 15)\nAtxilotua bi udaltzaini eraso egiteagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 15:31\nTornay Medikuaren kaleko ostalaritza-lokal batetik patruila baten laguntza eskatu zuten; izan ere, gizonezko bat establezimenduaren jabeari eta bezeroei arazoak sortzen ari zen.\nUdaltzainek egiaztatu zuten gizonezkoa lokalean kalteak eragiten ari zela eta, ondorioz, jokabidea aldatzeko eskatu zioten. Gizonezkoak, ordea, ez zien kasurik egin eta udaltzainek geldiarazi egin behar izan zuten. Une hartan, gizonezkoak bi udaltzaini eraso egin zien. Beste udaltzain batzuen laguntzarekin, azkenean, gizona geldiarazi eta polizia-etxera eraman zuten atxilotuta autoritate-agenteen aurkako atentatu-delituaren ustezko egilea izateagatik.\nUdaltzaingoak ostiralean 31 urteko gizonezko bat atxilotu zuen ostiralean estupefazienteen trafikoarekin lotutako osasun publikoaren aurkako delituaren ustezko egilea izateagatik.\nOperazioen Zentralak patruilei jakinarazi zieten Zabalganako etxe batean eztabaida gogorra zegoela.\nBertaratu zirenean, udaltzainek egiaztatu zuten bi gizonezkok elkarren aurka borroka izan zutela. Haietako batek, gainera, besteari ondasun batzuk lapurtu eta ibilgailuan ezkutatu izana leporatu zion. Ibilgailua berrikusi zutenean, hauts-substantziak zituzten poto batzuk topatu zituzten udaltzainek eta gerora egiaztatu zuten kokainaren “mozketa” egiteko erabili zituztela.\nGertakariak ikusita, gizonezkoa polizia-etxera atxilotuta eraman zuten osasun publikoaren aurkako ustezko delituagatik.\nUdaltzainek 18 urteko gizonezko bat atxilotu zuten ostiralean indarkeria erabiliz lapurreta-delitu baten ustezko egilea izateagatik.\nGuztia La Florida parkean gertatu zen 02:30 baino zertxobait lehenago, patruila batek gizonezko bat parketik korrika ateratzen ikusi zuenean. Gizonezkoak emakumezkoen poltsa bat zeraman eskuetan. Patruila oinez gizonezkoaren atzetik abiatu zen eta gelditu zutenean, emakume bati poltsa lapurtu ziola onartu zuen. Emakumezkoa erasoak jasan izanaren zantzuekin topatu zuten eta patruilako kideei lapurreta egin ziotela azaldu zien. Gertakariak ikusita, gizonezkoa polizia-etxera atxilotuta eraman zuten indarkeria erabiliz ustezko lapurreta-delitua egiteagatik.\nUdaltzainek larunbatean 18 urteko bi gizonezko atxilotu zituzten ebasketa arinaren delituaren ustezko egileak izan eta bizileku ezagunik ez izateagatik.\nMerkataritzagune bateko establezimendu batean gertatu zen guztia. Bertan, segurtasun-zaindariak barruan artikuluak lapurtu izanagatik bi lagun zituen atxikita.\nUdaltzainak ebasketaren egileak identifikatzen saiatu ziren, baina ezinezkoa izan zen, haien nortasunari buruzko datuak emateari uko egin baitzieten. Modu egiatian identifikatzeari uko egin ziotenez, azkenean polizia-etxera atxilotuta eraman zituzten ebasketa-delitu arinaren ustezko egilea izateagatik eta bizitoki ezagunik ez izateagatik.\nBizikleten eta MPIen kontrol-kanpaina\nGaurtik abuztuaren 1era bitartean, bizikletak eta mugikortasun pertsonaleko ibilgailuak (MPI) kontrolatzeko zirkulazio-kanpaina berezia egingo du Udaltzaingoak 2018-2023 Bide Segurtasuneko Udal Plan Estrategikoaren baitan.\nUdaltzainek arreta berezia jarriko dute 16 urtez azpiko txirrindulariek kaskoa eta derrigor erabili beharreko argiak eta tinbrea erabiltzen dituzten egiaztatzeko. Gainera, gidari horiek zirkulazio-arauak eta ibilgailu horietarako ordutegiak eta guneak errespetatzen dituztela aztertuko dute. Bestalde, bizikleten egoera ere kontrolatuko dute.\nPatin elektrikoei dagokienez, espaloietatik eta oinezkoen eremuetatik ez dutela zirkulatzen eta gidariek telefono mugikorrak eta aurikularrak ez dituztela erabiltzen zainduko dute (bizikletarien kasuan bezalaxe). Horrekin lotuta, gogorarazi beharrekoa da gurpil bateko edo gehiagoko MPIak plaza bakarrekoak direla eta gehienez 25 km/h-ko abiaduran zirkula dezaketela. Horrenbestez, pertsona bakarrak zirkula dezake bertan. Ondorioz, bidaiariak eramatea eta potentzia handiagoekin zirkulatzea zehagarria izan daiteke; izan ere, ez daude katalogatuta mugigarritasun mugatuko ibilgailu gisa. 1000W baino gehiagoko potentzia duten zilindradak dituzten eta, eraikitze-lana dela eta, eska daitekeen dokumentazioari dagokionez ziklomotorren antza duten MPI izeneko ibilgailuak kontrolatuko dituzte: gidabaimena, zirkulazio-baimena, asegurua, matrikula eta IAT.\nEnsanche 21 – kontseilua 2021-07-28\nKategoriak: Oharrak — Komunikazio Zerbitzua / Servicio de Comunicación — 12:01\nHonekin batera bidaltzen dizkizut 2021ko uztailaren 28an, 11:00ean, egitekoa den Ensanche 21 Zabalgunea S.A. sozietatearen administrazio aparteko kontseilua gai-zerrenda.\nAire zabaleko kultur agendak jende ororentzako jarduera ugari eskainiko ditu datozen bi asteetan, udan “burua galdu gabe” gozatzeko\nKategoriak: Prentsa oharrak — Etiketak: aire zabaleko kultur programazioa, Estíbaliz Canto Hezkuntza eta Kultura zinegotzia — Komunikazio Zerbitzua / Servicio de Comunicación — 11:31\nIkuskizunetarako sarrera doakoa izango da, lekuak bete arte\nUdaleko Kultura Zerbitzuak aire zabaleko jarduera programa bete-betea antolatu du datozen bi asteetarako, adin orotako publikoari zuzenduta.\n“Ekainean aurkeztu genuen kultur programazioko hitzordu batzuk aldatu ditugu, osasun-egoeraren bilakaerari moldatzearren. Zehazki, leku batzuk aldatu ditugu, ordutegiak aurreratu, eta parte hartzen duten taldeetako batzuk ordeztu“, azaldu du Hezkuntza eta Kultura zinegotzi Estibaliz Cantok. “Programa honen bidez gasteiztarrek udaz “burua galdu gabe” gozatu dezaten lortu nahi dugu”, erantsi du.\nUztaila goi-mailako kultur programazioarekin amaituko da Gasteizen. Hilaren 27an (asteartea), Avela zirku-konpainiak ‘Cuerda’ ikuskizuna eramango du Aranbizkarreko parkera, 19:30ean, eta egun berean, Mikel Bermejok barrea eragingo du Ibaiondoko gizarte-etxean, ‘Euskal Herritik kanpo’ bakarrizketarekin, 20:00etan.\nHilaren 28an (asteazkena), Ganso & Cía konpainiak abiaraziko du programa, ‘Panoli kabareta’ zirku-ikuskizunarekin, 19:30ean, Arriagako parkeko anfiteatroan. Bestetik, La Pulga-k ‘Ráfagas’ flamenko-proposamena ekarriko du; 20:30ean izango da, Hegoalde gizarte-etxean.\nHilaren 29an (osteguna), Zurrunka eta Colectivo Mostrenko taldeek Zulueta jauregiko lorategia hartuko dute, ‘Ctrl+alt+Supr’ lana antzezteko, 18:00etan, 19:30ean eta 21:00etan. Musikaren zaleek, aldiz, hitzordua izango dute Zabalganeko gizarte-etxearen ondoan, 20:30ean kontzertua emango baitu Dead Sequoia taldeak.\nAsteko eta hileko egitaraua ostiralean, hilak 30, amaituko da, antzerkiz eta magiaz beteta. Ekoma taldeak ‘Con los pies por delante’ antzezlana eskainiko du, 18:00etan, 19:30ean eta 21:00etan, Frai Zacariaseko elurzuloan. Dramagia-k, berriz, ‘Sin varita y con sombrero’ magia-ikuskizuna emango du; Salburuko kirol esparruan (Gabriela Mistral) izango da hori.\nAbuztuan jada, Prado parkean jotak izango dira eguerdiko hamabietan. Talde hauek arituko dira: Alegría Navarra (hilak 3), Corrientes navarras (hilak 4), Voces Riberas (hilak 5), Canta Tudela (hilak 6), el Grupo de Jotas D’Aragón (hilak 7) eta Escuela de Jotas de la Rioja(hilak 8).\nUdako Kultura programazioa uztaila 27-30\nUdako kultura programazioa. Abuztua 3-8\nPaula Huarte, Danel Garay, Ane Berganza eta Nora Goyalde artistek Montehermoso kulturunean erakutsiko dute euren lana\nKategoriak: Prentsa oharrak — Etiketak: Euskal Herriko Unibertsitatea, Montehermoso Kulturunea — Komunikazio Zerbitzua / Servicio de Comunicación — 10:10\nKulturuneak eta EHUk elkarlanean dihardute sorkuntza arloko azken joeren zabalkundea bultzatzeko\nMontehermoso kulturuneak Paula Huarte, Danel Garay, Ane Berganza eta Nora Goyalde artisten proiektuak aukeratu ditu Euskal Herriko Unibertsitatearekin (EHU) batera egiten duen deialdian.\nGasteizko Udalak eta Arte Ederren Fakultateak sorkuntzaren alorreko azken joerei zabalkundea emateko sinatu zuten hitzarmenaren barruan kokatzen da deialdia. Etorkizunean, profesional bihurtzen direlarik, lanean erabili beharko dituzten espazioak eta tresnak eskura jartzea da deialdiaren helburua.\nAurtengoan, Andrea Estankonak eta Juan Pablo Ordúñezek (MawatreS) osatzen duten LEKUTAN kultur elkartea arituko da 4 erakusketen komisario lanetan; lehenago Tabakaleran antolatutako 2020ko Komisario Berriak ekimena irabazi eta zuzendu zuten, eta baita Bilbao Art District izenekoa bi urtez ere.\nEpea amaitu zelarik, 28 proiektu jaso ziren. Horietatik beherago azalduko ditugun lauak hautatu zituen honako hauek osatutako hautaketa-batzordeak: LEKUTAN komisarioa; Edurne González, Arte Ederren Fakultateko kultur zabalpenerako dekanordea; Arantza Lauzirika, Arte Ederren Fakultateko dekanoa; eta Luis Mª Pascual, Montehermoso Kulturunekoa zuzendaria:\nKúu, Paula Huarte Cosín artistarena\nProposamenak irudiak, pertsonaiak eta objektuak uztartzen ditu, elementu horien bitartez arlo funtzionala, ornamentala eta surrealista elkarrekin bizi diren eremu bat sortzen duelarik. Oso lengoaia eta iruditeria pertsonal batetik jaiotzen den habitata sortzen du, baina erraz ezagutzeko moduko kodeen erabilera bitarte, memoria kolektiboari egiten diote dei. Eskultura-instalazio horren piezak uztartu eta inguru jakin sortzen dute, non surrealismotik gertu dauden istorioak irudikatu, hots, errealitate alternatibo eta arrotz batetik gertuago, errealitate logiko batetik baino. Aurkeztutako piezek eremu ludikoen misterioetara bideratuko gaituzte.\nPlantas, un retrato de su voz, Danel Garay Abaroa artistarena\nSoinu-instalazio bat da, transdukzioaren eta musika-ekoizpenaren alorretako goi-mailako teknologia erabiliz, landareek emaniko soinu-esperientzia sortzen duena. Izaki bizi diren aldetik, landareen prozesu kimikoetan gorabeherak dituzte, zein frekuentzia gisa erregistratu baitaitezke. Frekuentzia horiek gizakiok entzungarri dugun erregistrora eraman, eta dagokien uhin osziloskopikoan tratatuz gero, soinu-erregistroak sortzen dira, soinu arras espresionista eta atmosferikoak.\nAne Aquí Ahora, Ane Berganza Santamaría artistarena\nProiektuaren egileak “HEMEN ORAIN” dimentsioari buruzko hausnarketa egin du, duela 7 urteko beste esperientzia bat oinarri hartuta. “Orain” munduan dugun presentziaren boterea eraman eta heda dezakeen puntu bakar gisa ulertzen da. Gertakari edo objektuaren beraren eta horrek uzten duten aztarnaren arteko hutsuneen inguruan hausnartzen du. Konpondu gabeko hutsune horiek hainbat sentsazio sortzen dituztelarik, egileak aurre egiten die aurre proposamen honen bidez.\nPuntu bat gehiago, Nora Goyalde Aguirre artistarena\nSorkuntza proiektu hau sortzen da, batetik, EHUren Increarte masterrean artistari berari piztu zitzaizkion eta landu ziten interesetatik, eta, bestetik, zenbait abesbatzatan izan duen partaidetzatik.\nProposamena marrazki batzuk soinu bihurtzeko ariketatik eta horretarako erabilitako programatik abiatzen da. Egileari programak bere marrazkiak nola irakurtzen zituen interesatu zitzaion. Programa horrek marra horizontalak sortzen zituen, eta horietan zerbaitek talka egiten zuen puntuak bilatzen zituen, hartara topaketa horietatik informazioa lortzeko. Puntua eta marra interesatzen zaizkio ezeren ulermenerako bide gisa.


Pribatutasun politika | Kirolbet - Irabazleek badakite noiz geratu\nBadakigu zuretzat pribatutasuna GARRANTZITSUA dela eta, horregatik, agiri hau eta ondoren egin litezkeen eguneratzeak arretaz irakurtzeko tartea hartzera animatzen zaitugu.\nNor dago adierazpen honen atzean?\nDatu-tratamenduen arduraduna Tele Apostuak Promotora de Juegos y Apuestas SA da, KIROLBET marka erabiltzen duen sozietatea (IFK: A-20854626; egoitza soziala: Azitain industrialdea, 3K eraikina, 2. solairua, 20600 Eibar, Gipuzkoa).\nNola jar daiteke gurekin harremanetan?\nZure pribatutasunari edo zure eskubideen erabilerari lotutako edozein eskaera egin nahi badiguzu, KIROLBETen bezeroaren arretarako kanala erabil dezakezu. Beraiek hartuko zaituzte eta, hala badagokio, zure intzidentzia barnetik bideratuko dute, ahalik eta lasterren ebazteko.\nZer egin behar dut kexa aurkezteko?\nZure pribatutasuna kudeatzeko moduarekin ados ez bazaude, Datuak Babesteko Espainiako Bulegoaren aurrean kexa aurkezteko eskubidea duzu. Hona hemen haren helbide elektronikoa: http://www.agpd.es/portalwebAGPD/CanalDelCiudadano/contacteciudadano/index-ides-idphp.php\nGURE ZERBITZUAK ERABILTZEN DITUZUNEAN BILTZEN DUGUN INFORMAZIOA, ETA ZERTARAKO ERABILTZEN DUGUN\nWebgunean harremanetan jartzeko dauden bideak erabiliz gurekin duzun interakzioa da datuak biltzeko gure iturri nagusia.\nBesteak beste, zer informazio edo datu bildu eta trata litezkeen jakinarazten dizugu:\nHarremanetarako izenak eta datuak. Zure izen-abizenak, helbide elektronikoa, posta-helbidea, telefono-zenbakia eta antzeko datuak biltzen ditugu.\nIdentifikatzeko agiriak. Eman dizkiguzun datuak egiaztatzeko agiriak biltzen ditugu.\nKomunikazioak. Zure telefonoa edo zuzeneko elkarrizketak (txatak edo telefono bidezkoak) biltzen ditugu, webguneko bezeroarentzako arreta-zerbitzuak planteatzen dituen intzidentziei erantzuteko.\nCookieak. Cookiei buruzko informazioa biltzen dugu gure webgunea bisitatzen duzunean. Cookieen erabilerari buruzko xehetasunen berri izateko, kontsultatu gure cookieei buruzko politikaren atala.\nGurekin duzun interakzioan azaldu diguzun egoera kudeatzeko prozesatzen dugu informazioa.\nNOLA PARTEKATZEN DUGUN ZURE INFORMAZIOA\nZure baimena jaso ondoren edota eskatu edo baimendu duzun eragiketa osatzeko beharrezkoa denean partekatzen ditugu zure datuak.\n1. Enpresa-taldearen baitan\nAgiri honetan «Taldea» aipatzen dugunean, KIROLBET marka komertzialaren bidez aritzen diren enpresa guztiak ditugu aipagai, berdin dio autonomia-erkidegoan izan edo estatuan izan. Ildo horretan, taldeko edozein kidek eskura ditzake zure datu pertsonalak, gurekin izan duzun interakzioan azaldu duzun egoera kudeatzeko.\n2. Hirugarrenak, lege-arrazoien ondorioz\nGure betebeharrak betetzeko ezinbestekoa denean ere partekatzen dugu informazio pertsonala. Adibidez:\nLegeak agindutako betebeharrak betetzeko eta gobernuko erakundeen (polizia erakundeen edo beste agintaritza batzuen) eskaerei erantzuteko. Gerta liteke, ildo horretan, bizi zaren estatutik kanpoko agintaritzek egitea eskaera.\nGure negozioa —osorik edo zati bat—, aktiboak edo ekintzak hartzen dituen bat-egitea, salmenta, berregituraketa, erosketa, enpresa bateratua, lagapena, transferentzia edo beste gertatzen denean.\nGure eskubideak, erabiltzaileak, sistema eta zerbitzuak babesteko.\n3. Erakunde arautzailea\nEdozein erakunde arautzaileri ere erakuts dakioke Pribatutasun Politika honetan aipatzen dugun informazio pertsonala, enpresak zehaztu duen joko arduratsurako politikak zaintzeko eta gainbegiratzeko akordiorik badauka, eta akordio horrek trukea ahalbidetzen badu. Erakunde horiek zure informazio pertsonala erabil lezakete, beren prozedurekin bat, arau-hausteak ikertzeko eta halakoen aurrean jarduteko.\nZeure datuen titularra zaren heinean, ondoren zerrendatuko ditugun eskubideak dituzu. Kontuan izan behar duzu horietako batzuk egoera jakinetan baino ez direla ezartzen eta datuak babesteko legeriak egoera jakinetan salbuespenak ezartzeko aukera dagoela.\nInformazio pertsonala eskuratzeko eskubidea\nZuri buruz dugun informazioaren kopia eskatzeko eskubidea duzu. Horretarako, bezeroarentzako arretarako kanalen bidez jarri behar duzu harremanetan gurekin.\nInformazio pertsonala zuzentzeko eskubidea\nZuri buruz dugun informazio pertsonala okerra bada, zuzentzeko eskatzeko eskubidea duzu. Kontu-ezarpena eta zeure kontuari lotutako informazioa eskuratzeko baliabideak emango dizkizugu.\nInformazio pertsonala ezabatzeko eskubidea\nZure datuak ezabatzeko eskatzeko eskubidea duzu, tratamenduarekin jarraitzeko arrazoirik ez dagoenean.\nDena dela, legeak aginduta, tratamenduaren arduradunak interesdunak emandako datuak gorde egin beharko ditu. Datu horiek blokeatuta gordeko ditu aurrerantzean, ezarri beharreko legeak edo araudiak agindutakoa betetzeko; adibidez, jokoari buruzko arauak edota kapitalak zuritzeari aurrea hartzeko araudiak agindutakoa.\nGainera, luzaroago ere gorde dezakegu zure informazio pertsonala, Taldearen interes legitimoak defendatzeko beharrezkotzat joz gero; adibidez, iruzurra prebenitzeko eta erregistroak mantentzeko.\nDatu pertsonalak eramateko eskubidea\nZure borondatez eman diguzun informazio pertsonala edo gure zerbitzuak emateko ezinbestekoa den zuri buruzko informazio pertsonala beste erakunde bati helaraztea ahalbidetzen duen formatu batean eskatzeko eskubidea duzu. Ildo beretik, teknikoki posible bada, zure informazio pertsonala zuzenean beste erakunde batera helarazteko eskubidea duzu.\nInformazio pertsonalaren prozesamendua mugatzeko eskubidea\nZure informazioaren tratamendua eteteko eskatzeko eskubidea duzu. Dena dela, informazioak biltegiratuta jarraituko du, tratatzeko zure baimena behar izango den arren.\nInformazio pertsonalaren prozesamendua ukatzeko eskubidea\nZure informazio pertsonalaren erabilera ukatzeko eskubidea duzu, gure interes legitimoen arabera. Dena dela, zu aurka agertu arren zure informazioa prozesatzen jarraitzeko aukera izango dugu, horretarako arrazoi legitimoak badaude edo legearen agindua bete behar badugu.\nErabaki automatizatuei eta profilari lotutako eskubideak\nProzesamendu automatikoaren arabera soilik hartutako erabakiaren eraginik ez izateko eskubidea duzu, baldin eta erabaki horrek lege-ondorioa badauka edo era esanguratsuan eragiten badizu. Horrek esan nahi du gure langileetako batek hartu beharko duela parte zuri buruzko erabakietan.\nEskubide horiek erabiltzeko, idatzizko eskaera bidali behar duzu clientes@kirolbet.es helbide elektronikora.\nDATU PERTSONALAK GORDETA EGONGO DIREN DENBORA-TARTEA\nZuri zerbitzua emateko, eskatu dizkiguzun transakzioak burutzeko edota funtsezko beste asmo batzuetarako, hala nola gure lege-betebeharrak betetzeko edo gure kontratuak amaitzeko, behar den denboran gordeko ditugu datu pertsonalak.\nPRIBATUTASUNARI ETA SEGURTASUNARI BURUZKO BESTE KONTU BALIAGARRI BATZUK\nDatuen tratamendurako legitimazioaren oinarriak\nGurekin harremanetan jartzen zarenean eskatzen dizkizugun datuak egokiak, beharrezkoak eta nahitaezkoak dira. Ildo horretan, zure baimena, lege-betebeharrak betetzea, interes legitimoa eta interes publikoa dira zure datuak tratatzea legitimatzen duten legezko oinarriak.\nDatu pertsonalak sekretuan mantentzeko eta behar bezala gordetzeko betebeharra betetzeko konpromisoa hartzen dugu. Hartara, datuak galtzea, aldatzea eta baimenik gabe tratatzea edo eskuratzea saihesteko behar diren neurriak hartuko ditugu, ezarri beharreko araudiak agintzen duenarekin bat.\nBeharrezko neurri teknikoak eta antolaketakoak ezarrita ditugu zure datu pertsonalen segurtasuna eta osotasuna bermatzeko eta datu horiek aldatu, galdu eta baimenik gabe erabili eta/edo eskuratzea ekiditeko, kontuan hartuta teknologiaren egoera, biltegiratutako datuen izaera eta arriskuak, giza ekintzatik edo ingurune fisikotik edo naturaletik datozenak, eta betiere ezarri beharreko araudiak agindutakoarekin bat.\nBildutako datuak Europar Batasunean gorde eta tratatzen dira. Izan ere, datu-zentro nagusiak lurralde-eremu horretan daude. Europako Ekonomia Eremutik kanpo daturik ez transferitzeko konpromisoa hartzen dugu, eta halakorik egitekotan, aurretiaz horren berri emango dizugu, datuak babesteko araudian zehaztutakoarekin bat.\nWebguneak guk kontrolatzen ez ditugun beste webgune batzuetarako estekak izan ditzake. Horregatik, ez dugu webgune horietako edukirik bermatzen, eta ez dugu erantzukizunik onartzen bertako edukien legezkotasunaren, fidagarritasunaren, baliagarritasunaren, egiazkotasunaren eta gaurkotasunaren inguruan, ez eta pribatutasunari buruz duten jardunaren inguruan ere. Mesedez, gure eskuetatik kanpo dauden beste webgune horiei zure informazio pertsonala eman aurretik, kontuan izan datuak babestearen alorreko praktika gurea ez bezalakoa izan daitekeela.\nPribatutasun-politika hau aldian-aldian aldatu egin liteke. Halakorik gertatzen denean, gure webgunean edo beste komunikazio-bideren batean aldaketaren berri emateko ohartarazpena kaleratuko dugu. Dena dela, aldian behin pribatutasun-politika egiaztatzea gomendatzen dizugu.


Mientras Dure La Guerra: Frankismoa lantzeko beste modu bat. Zinemaldiko lehen eguna | 97.5FM MOZOILO IRRATIA\nHistorian zehar gertatutako istorioak pantaila handira eramatea azken aldiko moda bihurtzen ari dela dirudi (Vice ega The Darkest Hours adibidez), kasu honetan Alejandro Amenábarren txanda da, Miguel de Unamunoren bizitzarekin.\nDonostiako Zinemaldian estreinatu da filma, Sekzio Ofizialaren barruan.\nKasu honetan, Karra Elejaldek hartzen du Unamunorenak egiteko lana, maixutasunez filma bideratuz. Ikusle honek ezin izan ditu Cristian Bale-ek eta Gary Oldmanek egindako lanak burutik kendu filma ikusi bitartean.\nFilmaren hasierako planotik hurrengo ordu eta erdian izango dugun gatazka adierazten digu Amenábarrek; Errepublika eta Frankismo/Monarkia.\nPlanoa sinplea baina harrigarria da, ikusleok zuri beltzean ikusten dugun espainiar bandera batetik (edonork bi koloretako dela pentsatuko zukeena) errepublikarrera pasatuz planoak kolorea hartzean.\nAldaketaren gaia ere lantzen da filmean, ideologiaren ikuspuntutik. Aldaketa hau Unamuno beraren pasarte propioetatik ikusten da, gutxinaka ikasten doan pertsonaia izango balitz bezala.\nDenok dakigu film historikoekin gertatzen den arazoa bukaeran indarra galtzen dutela izaten dela, baina kasu honetan egoki emanez amaiera.\nNahiz eta momentuz Sail Ofizialeko pare bat film besterik ez ikusi, Mientras Dure la Guerrak aukerak izan ditzake sariren bat eramateko kritikalari honen ustetan\nTemas RelacionadosAmenábarMientras dure la guerraSSIFFSSIFF67ZinemaldiaZinemaldia 67


Jostailuen Fabrika Berritzailea - Txina Jostailuen Fabrikatzaile eta Hornitzaile Berritzaileak\nMetalezko oroigarrien artikuluak, paparreko pinak eta txapak, dominak, erronka txanponak, giltzatakoak, poliziaren txapak, brodatuak eta ehundutako adabakiak, lanyard, telefono osagarriak, txapelak, papergintza eta promozioko beste elementu batzuen hornitzaile nagusia gara.\nTaiwango gure egoitza nagusia 1984an sortu zen eta 3 lantegiren laguntzari esker (bat Dayu, Jiangxi, 2 Dongguan, Guangdong), 64.000 metro koadro baino gehiagoko fabrikazio-gunearekin eta 2500 langile baino gehiagorekin eta galderazko azken instalazio automatikoarekin eta esmalte leuneko koloreak banatzeko makinak, lehiakideak gainditzen ditugu eraginkortasun handian, espezializazioan, zintzotasunean eta produktuaren kalitate bikainean, batez ere laster behar diren kantitate handietan edo esperientziadun langileek behar dituzten diseinu korapilatsuetan. Kalitate kontrol zorrotza eta bezeroarentzako arreta zaintzailea eskainita, gure esperientziadun langileak beti daude eskuragarri zure eskakizunak eztabaidatzeko eta bezeroaren gogobetetasun osoa bermatzeko.\nJostailuen mundua zirraragarria da, haurrentzat ez ezik, benetako mundutik atsedena hartzea maite duten helduentzat ere. Urtero jostailu berritzaile erakargarriak eta erakargarriak sortuko dituzten profesional sortzaile eta apartekoen taldea gara. Besteak beste, plastikozko / metalezko fidget spinner-ak, plastikozko fidget kubo, fidget eraztun magnetikoa lanean estresa eta antsietatea murrizteko, baita haurren sormena sustatzeko blokeak ere. Kalitate handiko eta ziurtatutako materialarekin, segurua, iraunkorra eta iraupen luzekoa. Jostailuen estandar zorrotz asko betetzen ditu, besteak beste, EN71, AEB ASTM F963, Taiwan ST eta Japan ST, eta berunaren eta ftalatoen CPSIAren mugarekin bat etorriz. Elementu ezberdinek baldintza desberdinak betetzen dituzte. Edozein interes, mesedez, jar zaitez gurekin harremanetan. Dibertigarririk, ikasketarik eta teknologiarik onena hurbiltzea lortzen ari gara produktu izugarria emateko.\nZink Alloy Fidget Spinner\nHatzak asmatzeko giltzatakoa\nOilasko zirraragarria garrasika


Mystery Road (2013) - Azpitituluak euskaraz\nLuistxo ¦ 2014-11-04 ¦ 08:35 ¦\nNeska aborigen bat hilda azaldu da errepide-bazter batean, Australiako lautada idor eta galduan. Polizia aborigen bati egokitzen zaio ikerketa. Bazterketa eta arrazismoa bizirik dauden ingurune batean gertatu da krimena, eta haren argiketa ere atmosfera horretan garatu beharko da.\nZuzendari eta gidoilaria: Ivan Sen. Aktoreak: Aaron Pedersen, Hugo Weaving, Ryan Kwanten, Jack Thompson. Herrialdea: Australia. Hizkuntza: ingelesa. Generoa: polizien thrillerra. Estekak: Wikipedia | Rotten tomatoes\nAzpitituluak ondo etorriko dira bertsio hauekin:\nMystery Road (2013) BRRip XviD AC3-SuperNova\nFilm hau gomendatu zidan Australian bizi izan den euskaldun batek, X10ek. Haren gomendioz itzuli nuen Rabbit-Proof Fence ere. Aborigenen inguruko beste film bat ere badugu katalogoan, Ten Canoes, eta hiruen artean trilogia moduko bat osatzen dela esan daiteke: kontaktu-aurreko aborigenak, 20. mendea, eta azkenik 21. mendea Mystery Road honekin.\n: Mystery.Road.2013.BRRip.eu.srt.rar 24KB Osoak


10 milioi dolar jokoan, pokerreko World Series-en finalean da Andoni Larrabe - Arrasate - Goiena.eus\n10 milioi dolar jokoan, pokerreko World Series-en finalean da Andoni Larrabe\nJon Berezibar 2014-07-15 15:16\nLarrabe, Las Vegasen atzo, astelehena. (Iturria: Twitter @poker_red). Argazkia: www.poker-red.com\nMundu mailako poker txapelketa lehiatuenaren finalera iristea lortu du Andoni Larrabe Pollopopeye jokalari arrasatearrak. Azaroan izango da bederatzi jokalarien arteko final handia eta poltsikora ditzake 10 milioi dolar, poker jokalari profesionalen artean munduko saririk gutiziatuena. Txarrenetan ere, bederatzigarren geratuta, 730.025 dolar irabaziko ditu.\nNovember nine delako handikien taldean sartzea lortu du Andoni Larrabe Pollopopeye, 22 urteko arrasatearrak. Azaroan itzuliko da Las Vegasera eta jarraipena egiten dion Poker Red webgunearen arabera, mahaiko jarlekuaren zozketan zortea izan du, finalera begira. On-line pokerraren goraldiaren gorenean iritsi da lehen lerrora Pollopopeye nick-arekin diharduen gaztea. Jarraitzaileak ere milaka ditu, horren froga Twitter-en final handira begira ateratako traola-berbak izandako jarraipena. Hain zuzen, Espainian trending topic izan da #LarrabeNov9.\n(Argazkia: Twitter @poker_red)\nMilioiak eta milaka jokalari\nLas Vegasen urtero jokatzen den torneoa da World Series of Poker eta saria urtero parte-hartzaileek jokatutakoen arabera pilatzen da. 2014ko torneoan 6.683 jokalarik hartu dute parte eta uztailaren 14an azken bederatzien artean lekua hartu du Larrabek. 2006 urteko 12 milioiez aparte, aurtengoa 70. hamarkadatik egon den saririk potoloena da. Torneo hau poker jokalari profesionalen artea gutiziatuena da mundu mailan. Azaroaren 7an izango da finala. Sari potoloa 10 milioi dolarrekoa bada ere, finalista guztiek jasoko dute diru-saria. Kopuru txikiena 730.025 dolarrekoa da, azken geratzen denarentzat. Irabazleak, milioikadaz gain, urre eta zilarrezko besokoa ere jasoko du, garaikur bezala.\nBatxilergoan zegoela hasi zen pokerrean jokatzen Andoni Larrabe. Trebatzeari ekin eta teoria liburuak irakurrita, handik tarte batera benetako diruarekin jokatzen hasi zen. Unibertsitateko hautaproba gainditu eta gero, bide profesionalari heltzea erabaki zuen Larrabek. Orduan egin zen ezagun Pollopopeye gaitzizenarekin ziharduen benjamina online pokerraren sareetan. 2011an jokatu zuen lehen aldiz Donostiako Kursaal jauregian egin zen torneoan eta ordutik hazi besterik ez da egin Larrabe. Galizian ibili eta gero, Londresen bizi da gaur egun.\nOrdutik dirutza pilatu du oso denbora laburrean. Iaz PCA Bahamas torneoan 218.710 dolar irabazi zituen, esate baterako, eta beste 100.000 euro mundu mailako torneo garrantzitsuenetako baten.\nTwitter-eko txioak, Larrabe zorionduz\nBD!!!! Estamos en FT!!. Cumpliendo el sueño de todos y haciendo más rico a mi compi @petgaming GRANDE #LarrabeNov9 pic.twitter.com/ZH9HhCUAte\n— J0hn Mcclean (@manuelsaavedr1) July 15, 2014\nAndoni Larrabe en la mesa final de las World Series Of Poker IMPRESIONANTE! ZORIONAK!! #LarrabeNov9 @ESPOKERNEWSCOM pic.twitter.com/b618GK9idC\n— Rakel Goñi Lakar (@Rakelgola) July 15, 2014